
TRUMPAS PAGRINDIMAS
2021 m. balandžio 24 d. Europos Komisija paskelbė savo pasiūlymą dėl teisėkūros procedūra priimamo akto, kuriuo nustatomos suderintos dirbtinio intelekto taisyklės (Dirbtinio intelekto (DI) aktas) ir apibrėžiama reglamentavimo sistema, siekiant užtikrinti, kad Europos Sąjungos rinkai pateikiamos DI sistemos būtų saugios naudoti, o jas naudojant būtų paisoma pagrindinių teisių ir Europos Sąjungos vertybių.
Be to, pasiūlymu sudaromos palankesnės sąlygos kurti bendrąją teisėtų, saugių ir patikimų DI prietaikų rinką, stiprinamas valdymas ir veiksmingas galiojančių teisės aktų dėl pagrindinių teisių ir DI sistemoms taikomų saugos reikalavimų vykdymo užtikrinimas bei garantuojamas teisinis tikrumas, siekiant skatinti investicijas į DI ir inovacijas šioje srityje.
Apskritai nuomonės referentas palankiai vertina Europos Komisijos pasiūlymą, tačiau norėtų pasiūlyti keletą pakeitimų, kuriais daugiausia siekiama išplėsti į III priedą įtrauktų didelės rizikos DI prietaikų švietimo, žiniasklaidos ir kultūros srityse sąrašą bei pakoreguoti tam tikras nuostatas dėl praktikos, draudžiamos pagal 5 straipsnį.
Kalbant konkrečiau, nuomonės referentas atkreipia dėmesį į tai, kad DI technologijos vis labiau diegiamos švietimo ir mokymo įstaigose. Todėl jis siūlo į didelės rizikos technologijų sąrašą įtraukti ir DI technologijas, kurios naudojamos studentams per testus stebėti, bei technologijas, naudojamas sričiai ar programai, kurią turėtų studijuoti studentas, apibrėžti. Kalbant apie žiniasklaidą ir kultūrą, nuomonės referentas siūlo į sąrašą įtraukti didelės rizikos DI technologijas, skirtas automatiškai generuojamiems naujienų straipsniams, kuriais naudojasi naujienų žiniasklaidos priemonės, kurti ar platinti, ir DI technologijas, naudojamas audiovizualiniam turiniui rekomenduoti ar reitinguoti.
Be to, jis siūlo išplėsti draudimą diegti piliečių vertinimo sistemas, kad jis būtų taikomas ir jas naudojantiems viešiems bei privatiems subjektams, atsižvelgiant į šių sistemų keliamą tam tikrų grupių ar asmenų diskriminacijos bei atskirties grėsmę.
Galiausiai, atsižvelgdamas į pavojų, kurį piliečių pagrindinėms teisėms, susirinkimų laisvei ir tiriamosios žurnalistikos atstovų, aktyvistų bei politinių atstovų darbui kelia nuotolinio biometrinio tapatybės nustatymo sistemų diegimas viešai prieinamose vietose, nuomonės referentas siūlo drausti diegti tokias technologijas viešai prieinamose vietose, remdamasis Parlamento 2021 m. spalio 6 d. rezoliucija dėl dirbtinio intelekto baudžiamojoje teisėje ir jo naudojimo policijos ir teisminių institucijų reikmėms baudžiamosiose bylose.
PAKEITIMAI
[bookmark: IntroA]Kultūros ir švietimo komitetas ragina atsakingus Vidaus rinkos ir vartotojų apsaugos komitetą ir Piliečių laisvių, teisingumo ir vidaus reikalų komitetą atsižvelgti į šiuos pakeitimus:
<RepeatBlock-Amend>


<Amend>Pakeitimas		<NumAm>1</NumAm>

<DocAmend>Pasiūlymas dėl reglamento</DocAmend>
<Article>1 konstatuojamoji dalis</Article>
	

	Komisijos siūlomas tekstas
	Pakeitimas

	(1)	šio reglamento paskirtis – pagerinti vidaus rinkos veikimą nustatant vienodą teisinę sistemą, visų pirma skirtą dirbtinio intelekto kūrimui, pateikimui rinkai ir naudojimui paisant Sąjungos vertybių. Šiuo reglamentu siekiama įvairių svarbių su viešuoju interesu susijusių tikslų, pavyzdžiui, aukšto lygio sveikatos, saugumo ir pagrindinių teisių apsaugos, ir juo užtikrinamas laisvas DI pagrįstų prekių ir paslaugų tarpvalstybinis judėjimas, taip užkertant kelią valstybėms narėms nustatyti apribojimus kuriant, pateikiant rinkai ir naudojant DI sistemas, išskyrus atvejus, kai tai aiškiai leidžiama pagal šį reglamentą;
	(1)	šio reglamento paskirtis – pagerinti vidaus rinkos veikimą nustatant vienodą teisinę sistemą, pagrįstą etikos principais, visų pirma skirtą dirbtiniam intelektui kurti, pateikti rinkai ir naudoti paisant Sąjungos vertybių, kuo labiau mažinant bet kokią neigiamo ir diskriminacinio poveikio žmonėms riziką bei nevaržant inovacijų. Šiuo reglamentu siekiama įvairių svarbių su viešuoju interesu susijusių tikslų, pavyzdžiui, aukšto lygio sveikatos, saugumo ir pagrindinių teisių, demokratijos, teisinės valstybės ir aplinkos apsaugos, ir juo užtikrinamas laisvas DI pagrįstų prekių ir paslaugų tarpvalstybinis judėjimas, taip užkertant kelią valstybėms narėms nustatyti apribojimus kuriant, pateikiant rinkai ir naudojant DI sistemas, išskyrus atvejus, kai tai aiškiai leidžiama pagal šį reglamentą;


</Amend>
<Amend>Pakeitimas		<NumAm>2</NumAm>

<DocAmend>Pasiūlymas dėl reglamento</DocAmend>
<Article>2 konstatuojamoji dalis</Article>
	

	Komisijos siūlomas tekstas
	Pakeitimas

	(2)	dirbtinio intelekto sistemos (DI sistemos) gali būti lengvai įdiegtos įvairiuose ekonomikos ir visuomenės sektoriuose, taip pat tarpvalstybiniu mastu, ir jos gali plisti visoje Sąjungoje. Tam tikros valstybės narės jau išnagrinėjo galimybę priimti nacionalines taisykles, siekiant užtikrinti, kad dirbtinis intelektas būtų saugus ir kuriamas bei naudojamas laikantis pagrindinių teisių ir pareigų. Dėl skirtingų nacionalinių taisyklių vidaus rinkoje gali atsirasti susiskaidymas ir sumažėti DI sistemas kuriančių ar naudojančių veiklos vykdytojų teisinis tikrumas. Todėl visoje Sąjungoje reikėtų užtikrinti nuoseklią ir aukšto lygio apsaugą ir reikėtų užkirsti kelią skirtumams, trukdantiems DI sistemoms ir susijusiems gaminiams ir paslaugoms laisvai cirkuliuoti vidaus rinkoje, nustatant vienodas pareigas veiklos vykdytojams ir garantuojant vienodą svarbių viešojo intereso priežasčių ir asmenų teisių apsaugą visoje vidaus rinkoje, remiantis Sutarties dėl Europos Sąjungos (toliau – SESV) veikimo 114 straipsniu. Tiek, kiek šiame reglamente yra konkrečių taisyklių dėl asmenų apsaugos asmens duomenų tvarkymo srityje, susijusių su DI sistemų naudojimo apribojimais, susijusiais su tikruoju laiku viešosiose erdvėse teisėsaugos tikslais naudojamomis nuotolinio biometrinio tapatybės nustatymo sistemomis, šį reglamentą konkrečių taisyklių atveju būtų tinkama grįsti SESV 16 straipsniu. Atsižvelgiant į tas konkrečias taisykles ir rėmimusi SESV 16 straipsniu, yra tinkama konsultuotis su Europos duomenų apsaugos valdyba;
	(2)	dirbtinio intelekto sistemos (DI sistemos) gali būti lengvai diegiamos įvairiuose ekonomikos ir visuomenės sektoriuose bei tarpvalstybiniu mastu ir plisti visoje Sąjungoje. Tam tikros valstybės narės jau išnagrinėjo galimybę priimti nacionalines taisykles, siekiant užtikrinti, kad dirbtinis intelektas būtų patikimas bei saugus ir kuriamas bei naudojamas laikantis pagrindinių teisių ir pareigų. Dėl skirtingų nacionalinių taisyklių vidaus rinkoje gali atsirasti susiskaidymas ir sumažėti DI sistemas kuriančių ar naudojančių veiklos vykdytojų teisinis tikrumas. Todėl visoje Sąjungoje reikėtų užtikrinti nuoseklią ir aukšto lygio apsaugą, kad DI būtų patikimas, ir užkirsti kelią skirtumams, trukdantiems laisvai DI sistemų, taip pat susijusių gaminių ir paslaugų cirkuliacijai, inovacijoms, diegimui ir įsisavinimui vidaus rinkoje, nustatant vienodas pareigas veiklos vykdytojams ir garantuojant vienodą svarbių viešojo intereso priežasčių ir asmenų teisių apsaugą visoje vidaus rinkoje, remiantis Sutarties dėl Europos Sąjungos (toliau – SESV) veikimo 114 straipsniu. Tiek, kiek šiame reglamente yra konkrečių taisyklių dėl asmenų apsaugos asmens duomenų tvarkymo srityje, susijusių su DI sistemų naudojimo apribojimais, susijusiais su tikruoju laiku viešosiose erdvėse teisėsaugos tikslais naudojamomis nuotolinio biometrinio tapatybės nustatymo sistemomis, šį reglamentą konkrečių taisyklių atveju būtų tinkama grįsti SESV 16 straipsniu. Atsižvelgiant į tas konkrečias taisykles ir rėmimusi SESV 16 straipsniu, yra tinkama konsultuotis su Europos duomenų apsaugos valdyba;


</Amend>
<Amend>Pakeitimas		<NumAm>3</NumAm>

<DocAmend>Pasiūlymas dėl reglamento</DocAmend>
<Article>3 konstatuojamoji dalis</Article>
	

	Komisijos siūlomas tekstas
	Pakeitimas

	(3)	dirbtinis intelektas – tai greitai vystoma technologijų grupė. Šios technologijos gali duoti visokeriopą ekonominę ir visuomeninę naudą įvairiose pramonės šakose ir socialinės veiklos srityse. Dirbtinio intelekto naudojimas dėl geresnės predikcijos, operacijų optimizavimo ir išteklių paskirstymo, taip pat asmenims ir organizacijoms prieinamo skaitmeninių sprendimų personalizavimo, įmonėms gali suteikti esminius konkurencinius pranašumus ir prisidėti prie socialiniu požiūriu ir aplinkai naudingų pasekmių, pavyzdžiui, sveikatos priežiūros, ūkininkavimo, švietimo ir mokymo, infrastruktūros valdymo, energijos, transporto ir logistikos, viešųjų paslaugų, teisingumo, išteklių ir energijos vartojimo efektyvumo, klimato kaitos ir prisitaikymo prie klimato kaitos srityse;
	(3)	dirbtinis intelektas – tai greitai vystoma technologijų grupė. Jei šios technologijos bus vystomos laikantis etikos principų, jomis gali būti prisidėta ir jau yra prisidedama prie visokeriopos ekonominės ir visuomeninės naudos įvairiose pramonės šakose ir socialinės veiklos srityse. Dirbtinio intelekto naudojimas dėl geresnės predikcijos, operacijų optimizavimo ir išteklių paskirstymo, taip pat asmenims ir organizacijoms prieinamo skaitmeninių sprendimų personalizavimo, įmonėms gali suteikti esminius konkurencinius pranašumus ir prisidėti prie socialiniu požiūriu ir aplinkai naudingų rezultatų, pavyzdžiui, sveikatos priežiūros, ūkininkavimo, švietimo ir mokymo, žiniasklaidos, sporto, kultūros infrastruktūros valdymo, energijos, transporto ir logistikos, viešųjų paslaugų, teisingumo, išteklių ir energijos vartojimo efektyvumo, klimato kaitos ir prisitaikymo prie klimato kaitos srityse;


</Amend>
<Amend>Pakeitimas		<NumAm>4</NumAm>

<DocAmend>Pasiūlymas dėl reglamento</DocAmend>
<Article>4 konstatuojamoji dalis</Article>
	

	Komisijos siūlomas tekstas
	Pakeitimas

	(4)	kartu, priklausomai nuo aplinkybių, susijusių su jo konkrečiu taikymu ir naudojimu, dirbtinis intelektas gali kelti riziką ir padaryti žalos viešiesiems interesams ir teisėms, kurių apsauga užtikrinama Sąjungos teisėje. Tokia žala gali būti reikšminga arba nereikšminga;
	(4)	kartu, priklausomai nuo aplinkybių, susijusių su jo konkrečiu taikymu ir naudojimu, dirbtinis intelektas gali kelti riziką ir padaryti žalos viešiesiems interesams ir teisėms, kurių apsauga užtikrinama Sąjungos teisėje, įskaitant darbuotojų, mokymosi procesuose dalyvaujančių ir socialiai aktyvių asmenų pagrindines teises, teises į privatumą, duomenų apsaugą ir informacijos privatumą, visuomenines ar aplinkosaugines teises. Tokia žala gali būti reikšminga arba nereikšminga;


</Amend>
<Amend>Pakeitimas		<NumAm>5</NumAm>

<DocAmend>Pasiūlymas dėl reglamento</DocAmend>
<Article>5 konstatuojamoji dalis</Article>
	

	Komisijos siūlomas tekstas
	Pakeitimas

	(5)	todėl Sąjungos teisinė sistema, kuria nustatomos suderintos dirbtinio intelekto taisyklės, yra reikalinga siekiant vidaus rinkoje skatinti kurti, naudoti ir įsisavinti dirbtinį intelektą, kartu užtikrinant aukšto lygio viešųjų interesų, kaip antai saugos ir sveikatos apsaugą, ir pagrindinių teisių apsaugą, kaip pripažįstama ir saugoma Sąjungos teisėje. Kad šis tikslas būtų pasiektas, reikėtų nustatyti taisykles, kuriomis reglamentuojamas tam tikrų DI sistemų pateikimas rinkai ir pradėjimas naudojimo, taip užtikrinant sklandų vidaus rinkos veikimą ir leidžiant išnaudoti tų sistemų privalumus, atsižvelgiant į prekių ir paslaugų laisvo judėjimo principą. Šios taisyklės šiame reglamente nustatomos siekiant remti Sąjungos tikslą pirmauti pasaulyje kuriant saugų, patikimą ir etišką dirbtinį intelektą, kaip nurodė Europos Vadovų Taryba33, ir juo užtikrinama etikos principų apsauga, atsižvelgiant į konkretų Europos Parlamento34 prašymą;
	(5)	todėl Sąjungos teisinė sistema, kuria nustatomos suderintos dirbtinio intelekto taisyklės, yra reikalinga siekiant vidaus rinkoje skatinti kurti, naudoti ir įsisavinti dirbtinį intelektą, kartu užtikrinant aukšto lygio viešųjų interesų, kaip antai saugos ir sveikatos, apsaugą, ir pagal Sąjungos teisę pripažįstamų ir saugomų pagrindinių teisių, demokratijos, teisinės valstybės bei aplinkos apsaugą. Kad šis tikslas būtų pasiektas, reikėtų nustatyti taisykles, kuriomis reglamentuojamas tam tikrų DI sistemų pateikimas rinkai ir pradėjimas naudojimo, taip užtikrinant sklandų vidaus rinkos veikimą ir leidžiant išnaudoti tų sistemų privalumus, atsižvelgiant į prekių ir paslaugų laisvo judėjimo principą. Šios taisyklės šiame reglamente nustatomos siekiant remti Sąjungos tikslą pirmauti pasaulyje kuriant saugų, patikimą ir etišką dirbtinį intelektą, pagrįstą pagrindinėmis teisėmis, kaip nurodė Europos Vadovų Taryba33, ir juo užtikrinama etikos principų apsauga, kaip konkrečiai ragino Europos Parlamentas34, vadovaujantis į žmogų orientuotų požiūriu ir paisant saviraiškos, žodžio ir žiniasklaidos laisvių bei pliuralizmo ir įvairovės principų;

	__________________
	__________________

	33 Europos Vadovų Taryba, Specialusis Europos Vadovų Tarybos susitikimas (2020 m. spalio 1 ir 2 d.). Išvados, EUCO 13/20, 2020 m., p. 6.
	33 Europos Vadovų Taryba, Specialusis Europos Vadovų Tarybos susitikimas (2020 m. spalio 1 ir 2 d.). Išvados, EUCO 13/20, 2020 m., p. 6.

	34 2020 m. spalio 20 d. Europos Parlamento rezoliucija su rekomendacijomis Komisijai dėl dirbtinio intelekto, robotikos ir susijusių technologijų etinių aspektų sistemos, 2020/2012(INL).
	34 2020 m. spalio 20 d. Europos Parlamento rezoliucija su rekomendacijomis Komisijai dėl dirbtinio intelekto, robotikos ir susijusių technologijų etinių aspektų sistemos, 2020/2012(INL).


</Amend>
<Amend>Pakeitimas		<NumAm>6</NumAm>
<DocAmend>Pasiūlymas dėl reglamento</DocAmend>
<Article>5 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(5a)	siekdama padėti skatinti DI plėtojimą, įsisavinimą ir supratimą, Sąjunga turi toliau dėti pastangas švietimo ir mokymo srityse bei taip, inter alia, spręsti problemą dėl IRT specialistų, pirmosios pakopos DI studijų ir skaitmeninių įgūdžių turinčių darbuotojų trūkumo bei dėl to, kad didelė dalis Sąjungos gyventojų neturi nė bazinių skaitmeninių įgūdžių;


</Amend>

<Amend>Pakeitimas		<NumAm>7</NumAm>
<DocAmend>Pasiūlymas dėl reglamento</DocAmend>
<Article>5 b konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(5b)	stokojant tiek viešų, tiek privačių investicijų, šiuo metu nukenčia DI sistemų plėtojimas ir naudojimas visoje Sąjungoje, ypač palyginti su kitomis svarbiomis pramoninėmis ekonomikomis. Turėtų būti teikiamas specialus dėmesys ir numatytos paskatos bei parama, siekiant skatinti DI įsisavinimą tarp MVĮ, įskaitant veikiančias švietimo srityje bei kultūros ir kūrybos sektorius ir įmones;


</Amend>
<Amend>Pakeitimas		<NumAm>8</NumAm>

<DocAmend>Pasiūlymas dėl reglamento</DocAmend>
<Article>9 konstatuojamoji dalis</Article>
	

	Komisijos siūlomas tekstas
	Pakeitimas

	(9)	šiame reglamente sąvoka „viešoji erdvė“ turėtų būti suprantama kaip reiškianti bet kokią visuomenei prieinamą fizinę vietą, nepriklausomai, ar atitinkama vieta valdoma viešai, ar privačiai. Todėl sąvoka netaikoma vietoms, kurios yra privataus pobūdžio ir paprastai nėra viešai prieinamos trečiosioms šalims, įskaitant teisėsaugos institucijas, išskyrus atvejus, kai tos šalys gavo kvietimą arba joms suteikti įgaliojimai, pavyzdžiui, namai, privatūs klubai, biurai, sandėliai ir gamyklos. Ši nuostata netaikoma internetinei erdvei, nes tai nėra fizinė erdvė. Tačiau vien faktas, kad gali būti taikomos tam tikros patekimo į konkrečią vietą sąlygos, pavyzdžiui, leidimai įeiti arba amžiaus apribojimai, nereiškia, kad erdvė nėra viešai prieinama, kaip apibrėžta šiame reglamente. Todėl be viešųjų erdvių, pavyzdžiui, gatvių, atitinkamų valdžios įstaigų pastatų dalių ir daugumos transporto infrastruktūros objektų, tokios vietos, kaip kino teatrai, teatrai, parduotuvės ir prekybos centrai, paprastai taip pat yra viešai prieinami. Tačiau tai, ar atitinkama vieta yra viešai prieinama, turėtų būti nustatyta kiekvienu konkrečiu atveju atsižvelgiant į konkrečios nagrinėjamos situacijos ypatumus;
	(9)	šiame reglamente sąvoka „viešoji erdvė“ turėtų būti suprantama kaip reiškianti bet kokią visuomenei prieinamą fizinę ar virtualią vietą, nepriklausomai, ar atitinkama vieta valdoma viešai, ar privačiai. Todėl sąvoka netaikoma vietoms, kurios yra privataus pobūdžio ir paprastai nėra viešai prieinamos trečiosioms šalims, įskaitant teisėsaugos institucijas, išskyrus atvejus, kai tos šalys gavo kvietimą arba joms suteikti leidimai, pavyzdžiui, namams, privatiems klubams, biurams, sandėliams ir gamykloms bei kitoms privačioms erdvėms. Tas pats principas turėtų būti taikomas saugomoms virtualioms viešai prieinamoms erdvėms. Tačiau vien faktas, kad gali būti taikomos tam tikros patekimo į konkrečią vietą sąlygos, pavyzdžiui, leidimai įeiti arba amžiaus apribojimai, nereiškia, kad erdvė nėra viešai prieinama, kaip apibrėžta šiame reglamente. Todėl be viešųjų erdvių, pavyzdžiui, gatvių, parkų, sporto kompleksų, atitinkamų valdžios įstaigų pastatų dalių ir daugumos transporto infrastruktūros objektų, tokios vietos kaip kino teatrai, teatrai, parduotuvės, muziejai, bibliotekos, paminklai, kultūros vietos, kultūros įstaigos ir prekybos centrai, paprastai taip pat yra viešai prieinami. Tačiau tai, ar atitinkama vieta yra viešai prieinama, turėtų būti nustatyta kiekvienu konkrečiu atveju atsižvelgiant į konkrečios nagrinėjamos situacijos ypatumus;


</Amend>
<Amend>Pakeitimas		<NumAm>9</NumAm>

<DocAmend>Pasiūlymas dėl reglamento</DocAmend>
<Article>13 konstatuojamoji dalis</Article>
	

	Komisijos siūlomas tekstas
	Pakeitimas

	(13)	siekiant užtikrinti nuoseklią ir aukšto lygio viešųjų interesų, susijusių su sveikata, saugumu ir pagrindinėmis teisėmis, apsaugą, reikėtų nustatyti bendrus norminius standartus, taikomus visoms didelės rizikos DI sistemoms. Šie standartai turėtų derėti su Europos Sąjungos pagrindinių teisių chartija (toliau – Chartija), būti nediskriminuojantys ir atitikti Sąjungos tarptautinius prekybos srities įsipareigojimus;
	(13)	siekiant užtikrinti nuoseklią ir aukšto lygio viešųjų interesų, susijusių su sveikata, saugumu, pagrindinėmis teisėmis, demokratija, teisine valstybe ir aplinka, apsaugą, reikėtų nustatyti etikos principus ir bendrus norminius standartus, taikomus visoms didelės rizikos DI sistemoms. Šie principai ir standartai turėtų derėti su Europos Sąjungos pagrindinių teisių chartija (toliau – Chartija), 2019 m. gruodžio 11 d. Komisijos komunikatu „Europos žaliasis kursas“ ir 2022 m. sausio 26 d. Europos deklaracija dėl skaitmeninių teisių bei būti nediskriminuojantys ir atitikti Sąjungos tarptautinius įsipareigojimus;


</Amend>

<Amend>Pakeitimas		<NumAm>10</NumAm>
<DocAmend>Pasiūlymas dėl reglamento</DocAmend>
<Article>14 b konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(14b)	DI raštingumas – tai įgūdžiai, žinios ir supratimas, leidžiantys piliečiams ir veiklos vykdytojams informuotai diegti ir naudoti DI sistemas, taip pat susipažinti su DI sudaromomis galimybėmis ir keliama rizika bei taip remti jo demokratinę kontrolę šiame reglamente nustatytų pareigų kontekste. DI raštingumas neturėtų apsiriboti mokymusi apie priemones ir technologijas: jį lavinant turėtų būti siekiama ugdyti piliečių ir veiklos vykdytojų kritinio mąstymo įgūdžius, kurie būtini žalingam ar manipuliatyviam naudojimui atpažinti, bei stiprinti jų pajėgumą ir gebėjimą visapusiškai laikytis patikimo DI reikalavimų ir naudotis jo privalumais šiame reglamente nustatytų pareigų kontekste. Todėl būtina, kad Komisija, valstybės narės ir DI sistemų operatoriai, bendradarbiaudami su visais suinteresuotaisiais subjektais, skatintų DI raštingumo plėtojimą visuose visuomenės sektoriuose ir tarp visų amžiaus grupių piliečių, įskaitant moteris ir mergaites, ir kad būtų atidžiai stebima šioje srityje daroma pažanga;


</Amend>

<Amend>Pakeitimas		<NumAm>11</NumAm>

<DocAmend>Pasiūlymas dėl reglamento</DocAmend>
<Article>15 konstatuojamoji dalis</Article>
	

	Komisijos siūlomas tekstas
	Pakeitimas

	(15)	be daugybės naudingų dirbtinio intelekto panaudojimo būdų, šia technologija taip pat gali būti piktnaudžiaujama ir ji gali suteikti naujoviškų ir galingų manipuliavimo, išnaudojimo ir socialinės kontrolės praktikos įrankių. Tokia praktika yra ypač žalinga ir turėtų būti draudžiama, nes prieštarauja Sąjungos vertybėms, susijusioms su pagarba žmogaus orumui, laisve, lygybe, demokratija ir teisinės valstybės principu ir Sąjungos pagrindinėmis teisėmis, be kita ko, teisėms į nediskriminavimą, duomenų apsaugą bei privatumą ir vaiko teisėms;
	(15)	be daugybės naudingų dirbtinio intelekto panaudojimo būdų, šia technologija taip pat gali būti piktnaudžiaujama ir ji gali suteikti naujoviškų ir galingų manipuliavimo, išnaudojimo ir socialinės kontrolės praktikos įrankių. Tokia praktika yra ypač žalinga ir turėtų būti draudžiama, nes prieštarauja Sąjungos vertybėms, susijusioms su pagarba žmogaus orumui, laisve, lygybe, demokratija ir teisinės valstybės principu ir Sąjungos pagrindinėmis teisėmis, be kita ko, teisėms į nediskriminavimą, darbuotojų apsaugą, duomenų apsaugą ir privatumą, lyčių lygybei bei vaiko teisėms;


</Amend>

<Amend>Pakeitimas		<NumAm>12</NumAm><DocAmend>Pasiūlymas dėl reglamento</DocAmend>
<Article>27 konstatuojamoji dalis</Article>
	

	Komisijos siūlomas tekstas
	Pakeitimas

	(27)	didelės rizikos DI sistemos Sąjungos rinkai turėtų būti pateikiamos arba pradedamos naudoti tik jeigu jos atitinka tam tikrus privalomus reikalavimus. Šiais reikalavimais turėtų būti užtikrinama, kad Sąjungoje prieinamos didelės rizikos DI sistemos arba sistemos, kurių išvedinys kitu atveju naudojamas Sąjungoje, nekeltų nepriimtinos rizikos svarbiems Sąjungos interesams, kurie pripažįstami ir saugomi pagal Sąjungos teisę. DI sistemos, kurios įvardytos kaip keliančios didelę riziką, turėtų apimti tik tas sistemas, kurios daro didelį žalingą poveikį Sąjungoje esančių asmenų sveikatai, saugumui ir pagrindinėms teisėms, ir tokiu apribojimu kuo labiau sumažinamas galimas tarptautinės prekybos suvaržymas, jei toks yra;
	(27)	didelės rizikos DI sistemos Sąjungos rinkai turėtų būti pateikiamos arba pradedamos naudoti tik jeigu jos atitinka tam tikrus privalomus reikalavimus. Šiais reikalavimais turėtų būti užtikrinama, kad Sąjungoje prieinamos didelės rizikos DI sistemos arba sistemos, kurių išvedinys kitu atveju naudojamas Sąjungoje, nekeltų nepriimtinos rizikos svarbiems Sąjungos interesams, kurie pripažįstami ir saugomi pagal Sąjungos teisę. DI sistemos, kurios įvardytos kaip keliančios didelę riziką, turėtų apimti tik tas sistemas, kurios daro žalingą poveikį Sąjungoje esančių asmenų sveikatai, saugumui ir pagrindinėms teisėms bei visuomenei ir aplinkai, ir tokiu apribojimu kuo labiau sumažinamas galimas tarptautinės prekybos suvaržymas, jei toks yra;


</Amend>

<Amend>Pakeitimas		<NumAm>13</NumAm>
<DocAmend>Pasiūlymas dėl reglamento</DocAmend>
<Article>28 konstatuojamoji dalis</Article>
	

	Komisijos siūlomas tekstas
	Pakeitimas

	(28)	DI sistemos galėtų sukelti neigiamas pasekmes asmenų sveikatai ir saugumui, visų pirma tais atvejais, kai tokios sistemos veikia kaip gaminių komponentai. atsižvelgiant į Sąjungos derinamųjų teisės aktų tikslus, kuriais siekiama palengvinti laisvą gaminių judėjimą vidaus rinkoje ir užtikrinti, kad tik saugūs ir kitus reikalavimus atitinkantys gaminiai patektų į rinką, svarbu, kad būtų tinkamai užkirstas kelias ir sumažinta saugumo rizika, kurią gali sukelti visas gaminys dėl savo skaitmeninių komponentų, įskaitant DI sistemas. Pavyzdžiui, vis savarankiškesni robotai, veikiantys gamybos ar asmeninės pagalbos ir priežiūros srityje, turėtų sugebėti saugiai veikti ir atlikti savo funkcijas sudėtingomis sąlygomis. Taip pat sveikatos sektoriuje, kuriame pasekmės gyvybei ir sveikatai yra itin rimtos, vis dažniau naudojamos sudėtingos diagnozavimo sistemos ir žmonėms sprendimus padedančios priimti sistemos turėtų būti patikimos ir tikslios. DI sistemos neigiamas poveikis pagal Chartiją saugomoms pagrindinėms teisėms yra ypač svarbus tuomet, kai DI sistema klasifikuojama kaip kelianti didelę riziką. Šioms teisėms priklauso teisė į žmogaus orumą, teisė į privatų ir šeimos gyvenimą, teisė į asmens duomenų apsaugą, saviraiškos laisvė ir teisė gauti informaciją, susirinkimų ir asociacijų laisvė, taip pat nediskriminavimas, vartotojų apsauga, darbuotojų teisės, neįgaliųjų teisės, teisė į veiksmingą teisių gynimą ir teisingą bylos nagrinėjimą, teisė į gynybą ir nekaltumo prezumpcija, teisė į gerą administravimą. Be šių teisių, svarbu atkreipti dėmesį į tai, kad vaikai turi specialias teises, kaip numatyta ES chartijos 24 straipsnyje ir Jungtinių Tautų vaiko teisių konvencijoje (šios teisės išplėtotos JT VTK bendrojoje pastaboje Nr. 25 dėl skaitmeninės aplinkos), pagal kuriuos reikia atsižvelgti į vaikų pažeidžiamumo aspektus ir suteikti tokią apsaugą ir priežiūrą, kuri yra būtina jų gerovei užtikrinti. Vertinant žalos, kurią gali sukelti DI sistema, rimtumą, įskaitant žalą asmenų sveikatai ir saugumui, taip pat reikėtų atsižvelgti į pagrindinę teisę į aukšto lygio aplinkos apsaugą, kaip numatyta Chartijoje ir įgyvendinta Sąjungos politikoje;
	(28)	DI sistemos galėtų sukelti neigiamas pasekmes asmenų sveikatai ir saugumui, visų pirma tais atvejais, kai tokios sistemos veikia kaip gaminių komponentai. atsižvelgiant į Sąjungos derinamųjų teisės aktų tikslus, kuriais siekiama palengvinti laisvą gaminių judėjimą vidaus rinkoje ir užtikrinti, kad tik saugūs ir kitus reikalavimus atitinkantys gaminiai patektų į rinką, svarbu, kad būtų tinkamai užkirstas kelias ir sumažinta saugumo rizika, kurią gali sukelti visas gaminys dėl savo skaitmeninių komponentų, įskaitant DI sistemas. Pavyzdžiui, vis savarankiškesni robotai, veikiantys gamybos ar asmeninės pagalbos ir priežiūros srityje, turėtų sugebėti saugiai veikti ir atlikti savo funkcijas sudėtingomis sąlygomis. Taip pat sveikatos sektoriuje, kuriame pasekmės gyvybei ir sveikatai yra itin rimtos, vis dažniau naudojamos sudėtingos diagnozavimo sistemos ir žmonėms sprendimus padedančios priimti sistemos turėtų būti patikimos ir tikslios. DI sistemos neigiamas poveikis pagal Chartiją saugomoms pagrindinėms teisėms yra ypač svarbus tuomet, kai DI sistema klasifikuojama kaip kelianti didelę riziką. Šioms teisėms priklauso teisė į žmogaus orumą, teisė į privatų ir šeimos gyvenimą, teisė į asmens duomenų apsaugą, saviraiškos laisvė ir teisė gauti informaciją, susirinkimų ir asociacijų laisvė, taip pat nediskriminavimas, teisė į mokslą, vartotojų apsauga bei darbuotojų teisės. Ypatingas dėmesys turėtų būti teikiamas lyčių lygybei, neįgaliųjų teisėms, teisei į veiksmingą teisių gynimą ir teisingą bylos nagrinėjimą, teisei į gynybą ir nekaltumo prezumpcijai, teisei į gerą administravimą, intelektinės nuosavybės teisių apsaugai ir kultūros įvairovės užtikrinimui. Be šių teisių, svarbu atkreipti dėmesį į tai, kad vaikai turi specialias teises, kaip numatyta ES chartijos 24 straipsnyje ir Jungtinių Tautų vaiko teisių konvencijoje (šios teisės išplėtotos JT VTK bendrojoje pastaboje Nr. 25 dėl skaitmeninės aplinkos), pagal kuriuos reikia atsižvelgti į vaikų pažeidžiamumo aspektus ir suteikti tokią apsaugą ir priežiūrą, kuri yra būtina jų gerovei užtikrinti. Pagrindinė teisė į aukšto lygio aplinkos apsaugą, įtvirtinta Chartijoje ir užtikrinama įgyvendinant Sąjungos politiką, taip pat turėtų būti kriterijus vertinant žalos, kurią gali sukelti DI sistema, rimtumą, įskaitant žalą asmenų sveikatai ir saugumui arba aplinkai, atsižvelgiant į gamtos išteklių gavybą ir naudojimą, atliekas bei šių DI sistemų anglies dioksido pėdsaką;


</Amend>

<Amend>Pakeitimas		<NumAm>14</NumAm>
<DocAmend>Pasiūlymas dėl reglamento</DocAmend>
<Article>33 konstatuojamoji dalis</Article>
	

	Komisijos siūlomas tekstas
	Pakeitimas

	(33)	DI sistemų, skirtų nuotoliniam fizinių asmenų biometriniam tapatybės nustatymui, techniniai netikslumai gali lemti šališkus rezultatus ir daryti diskriminacinį poveikį. Tai ypač svarbu tuomet, kai kalbama apie amžių, tautybę, lytį arba negalią. Todėl tikralaikės ir netikralaikės nuotolinio biometrinio tapatybės nustatymo sistemos turėtų būti klasifikuojamos kaip keliančios didelę riziką. Atsižvelgiant į riziką, kurią jos gali kelti, abiejų rūšių nuotolinio biometrinio tapatybės nustatymo sistemoms turėtų būti taikomi konkretūs reikalavimai dėl registravimo pajėgumų ir žmogaus atliekamos priežiūros;
	(33)	DI sistemų, skirtų fizinių asmenų biometriniam tapatybės nustatymui, techniniai netikslumai gali lemti šališkus rezultatus ir daryti diskriminacinį poveikį. Tai ypač svarbu tuomet, kai kalbama apie amžių, tautybę, lytį arba negalią. Todėl tikralaikės ir netikralaikės nuotolinio biometrinio tapatybės nustatymo sistemos turėtų būti klasifikuojamos kaip keliančios didelę riziką. Atsižvelgiant į riziką, kurią jos gali kelti, abiejų rūšių biometrinio tapatybės nustatymo sistemoms turėtų būti taikomi konkretūs reikalavimai dėl registravimo pajėgumų ir žmogaus atliekamos priežiūros. Nenuotolinių biometrinio tapatybės nustatymo sistemų, skirtų naudoti viešai prieinamose erdvėse, darbo vietoje bei švietimo ir mokymo įstaigose, rizika irgi gali būti didelė. Didelė nenuotolinių biometrinio tapatybės nustatymo sistemų, skirtų naudoti viešai prieinamose erdvėse, darbo vietoje bei švietimo ir mokymo įstaigose, rizika turėtų būti nustatoma kiekvienu konkrečiu atveju;


</Amend>

<Amend>Pakeitimas		<NumAm>15</NumAm>
<DocAmend>Pasiūlymas dėl reglamento</DocAmend>
<Article>34 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(34a)	DI sistemų diegimas švietimo srityje nepaprastai svarbus norint padėti modernizuoti ištisas švietimo sistemas, pagerinti tiek tiesioginio, tiek internetinio švietimo kokybę ir paspartinti skaitmeninį švietimą, o sykiu ir užtikrinti jo prieinamumą didesnei auditorijai. Nors skaitmeninis švietimas, kuriam naudojamas DI, ir nepakeičia kontaktinio mokymosi, jis tampa vis būtinesnis visuomenės ir ekonomikos augimui bei įtraukumui skatinti, taip pat didesniam išsimokslinimui ir prieinamumui žmonėms užtikrinti;


</Amend>

<Amend>Pakeitimas		<NumAm>16</NumAm>

<DocAmend>Pasiūlymas dėl reglamento</DocAmend>
<Article>35 konstatuojamoji dalis</Article>
	

	Komisijos siūlomas tekstas
	Pakeitimas

	(35)	švietimo ar profesinio mokymo srityje naudojamos DI sistemos, visų pirma suteikiant prieigą arba skiriant asmenis į švietimo ir profesinio mokymo įstaigas arba siekiant įvertinti asmenis įpareigojant juos atlikti priėmimo į švietimo įstaigą testus, turėtų būti laikomos keliančiomis didelę riziką, nes gali nulemti asmens švietimo ir profesinio kelio kryptį, taigi ir daryti poveikį jų gebėjimui užsitikrinti pragyvenimo šaltinį. Tokios sistemos, jeigu jos netinkamai sukuriamos ir naudojamos, gali pažeisti teisę į švietimą ir mokymą, taip pat teisę nebūti diskriminuojamam ir jose gali būti atkartojami istoriniai diskriminacijos modeliai;
	(35)	švietimo ar mokymo srityje naudojamos DI sistemos, visų pirma skirtos sprendimams dėl asmenų patekimo į švietimo ir mokymo įstaigas priimti ar į jas nukreipti siekiant juos įvertinti per testą, kuris yra jų priėmimo į švietimo įstaigą prielaida, arba studijų sritims, kurias turėtų pasirinkti studentas, nustatyti, turėtų būti laikomos keliančiomis didelę riziką, nes gali nulemti asmens studijų ir profesinį kelią ir, savo ruožtu, daryti poveikį jų gebėjimui užsitikrinti pragyvenimo šaltinį. Tokios sistemos, jeigu jos netinkamai kuriamos, plėtojamos ir naudojamos, gali pažeisti teisę į švietimą ir mokymą, taip pat teisę nebūti diskriminuojamam, ir jose gali būti atkartojami istoriniai, pavyzdžiui, moterų, tam tikrų amžiaus grupių atstovų, neįgaliųjų arba tam tikros rasinės ar etninės kilmės arba seksualinės orientacijos asmenų, diskriminacijos modeliai. DI sistemos, naudojamos studentų elgsenai ir emocijoms per testus švietimo ir mokymo įstaigose stebėti, turėtų būti laikomos didelės rizikos sistemomis, nes jų taikymas taip pat kertasi su studentų teisėms į privatumą bei duomenų apsaugą. DI naudojimas vertinimams tikrinti, pavyzdžiui, norint įsitikinti, ar egzamino užduotys nenuplagijuotos, neturėtų būti laikomas keliančiu didelę riziką;


</Amend>
<Amend>Pakeitimas		<NumAm>17</NumAm>

<DocAmend>Pasiūlymas dėl reglamento</DocAmend>
<Article>36 konstatuojamoji dalis</Article>
	

	Komisijos siūlomas tekstas
	Pakeitimas

	(36)	užimtumo, darbuotojų valdymo ir galimybės dirbti savarankiškai srityse naudojamos DI sistemos, visų pirma susijusios su asmenų įdarbinimu ir atranka, sprendimų dėl paaukštinimo ir darbo sutarties nutraukimo, užduočių paskirstymo, asmenų stebėsena ar vertinimu sutartiniuose darbo santykiuose priėmimu, taip pat turėtų būti klasifikuojamos kaip keliančios didelę riziką, nes tos sistemos gali daryti pastebimą poveikį tų asmenų būsimoms karjeros galimybėms ir pragyvenimo šaltiniui. Atitinkamuose sutartiniuose darbo santykiuose turėtų dalyvauti darbuotojai ir per platformas paslaugas teikiantys asmenys, kaip nurodyta 2021 m. Komisijos darbo programoje. Tokie asmenys iš esmės neturėtų būti laikomi naudotojais pagal šį reglamentą. Per darbuotojų įdarbinimo procesą ir juos vertinant, paaukštinant arba išsaugant darbo vietą, atsižvelgiant į sutartinius darbo santykius, tokios sistemos gali atkartoti istorinius diskriminacijos modelius, pavyzdžiui, tai pasakytina apie moteris, tam tikras amžiaus grupes, neįgaliuosius arba tam tikros rasinės ar etninės kilmės arba seksualinės orientacijos asmenis. DI sistemos, kurios naudojamos šių asmenų veiklos rezultatams ir elgesiui stebėti, taip pat gali daryti poveikį jų teisėms į duomenų apsaugą ir privatumą;
	(36)	užimtumo, užimtumo rėmimo, darbuotojų valdymo ir galimybės dirbti savarankiškai srityse naudojamos DI sistemos, visų pirma susijusios su asmenų įdarbinimu ir atranka, sprendimų dėl paaukštinimo ir darbo sutarties nutraukimo bei užduočių paskirstymo priėmimu, darbo vietos taisyklių laikymosi stebėsena ir darbo santykius palaikančių asmenų stebėsena ar vertinimu, taip pat turėtų būti klasifikuojamos kaip keliančios didelę riziką, nes tos sistemos gali daryti pastebimą poveikį tų asmenų sveikatai, saugai ir jų darbe bei jų darbo vietose taikytinoms saugumo taisyklėms bei būsimoms karjeros galimybėms ir pragyvenimo šaltiniui. Atitinkamuose darbo santykiuose turėtų dalyvauti darbuotojai ir per platformas paslaugas teikiantys asmenys, kaip nurodyta 2021 m. Komisijos darbo programoje. Tokie asmenys iš esmės neturėtų būti laikomi naudotojais pagal šį reglamentą. Per darbuotojų įdarbinimo procesą ir juos vertinant, paaukštinant arba išsaugant darbo vietą, atsižvelgiant į darbo santykius, tokios sistemos gali atkartoti istorinius diskriminacijos modelius, pavyzdžiui, tai pasakytina apie moteris, tam tikras amžiaus grupes, neįgaliuosius arba tam tikros rasinės ar etninės kilmės arba seksualinės orientacijos asmenis. DI sistemos, kurios naudojamos šių asmenų veiklos rezultatams ir elgesiui stebėti, taip pat gali daryti poveikį jų teisėms į duomenų apsaugą ir privatumą. Šiuo atžvilgiu turėtų būti taikomi konkretūs skaidrumo, informavimo ir žmogaus atliekamos priežiūros reikalavimai. Profesinės sąjungos ir darbuotojų atstovai turėtų būti informuoti ir turėti prieigą prie visų reikiamų pagal šį reglamentą rengiamų dokumentų, susijusių su jų darbe ar darbo vietoje įdiegta arba naudojama DI sistema;


</Amend>
<Amend>Pakeitimas		<NumAm>18</NumAm>

<DocAmend>Pasiūlymas dėl reglamento</DocAmend>
<Article>70 konstatuojamoji dalis</Article>
	

	Komisijos siūlomas tekstas
	Pakeitimas

	(70)	tam tikros DI sistemos, kurių paskirtis – sąveikauti su fiziniais asmenimis arba kurti turinį, gali kelti konkrečią apsimetinėjimo arba apgaulės riziką, nepaisant to, ar jos klasifikuojamos kaip didelės rizikos DI sistemos, ar ne. Todėl šių sistemų naudojimui tam tikromis aplinkybėmis turėtų būti taikomi konkretūs skaidrumo įpareigojimai, nedarant poveikio didelės rizikos DI sistemoms taikomiems reikalavimams ir įpareigojimams. Visų pirma fizinius asmenis reikėtų informuoti, kad jie sąveikauja su DI sistema, išskyrus atvejus, kai tai aiškiai matyti iš aplinkybių ir naudojimo konteksto. Be to, fizinius asmenis reikėtų informuoti apie tai, kad jiems taikoma emocijų atpažinimo sistema arba biometrinio kategorizavimo sistema. Tokia informacija ir pranešimai neįgaliesiems turėtų būti teikiami prieinama forma. Be to, DI sistemų, kuriomis sukuriamas į realius asmenis, objektus, vietas ar kitus dalykus ar įvykius labai panašus judamo bei nejudamo vaizdo ir garso turinys, kurį asmuo gali klaidingai palaikyti autentišku, naudotojai turėtų nurodyti, kad tas turinys sukurtas dirbtinai arba kad su juo atliktos manipuliacijos, atitinkamai paženklinant dirbtinio intelekto išvedinį ir atskleidžiant informaciją apie jo dirbtinė kilmę;
	(70)	tam tikros DI sistemos, naudojamos sąveikai su fiziniais asmenimis arba turiniui kurti, gali kelti konkrečią apsimetinėjimo arba apgaulės riziką, nepaisant to, ar jos klasifikuojamos kaip didelės rizikos DI sistemos, ar ne. Todėl šių sistemų naudojimui tam tikromis aplinkybėmis turėtų būti taikomi konkretūs skaidrumo įpareigojimai, nedarant poveikio didelės rizikos DI sistemoms taikomiems reikalavimams ir įpareigojimams. Visų pirma fizinius asmenis reikėtų informuoti, kad jie sąveikauja su DI sistema, nebent tai būtų akivaizdu atsižvelgiant į konkrečias naudojimo aplinkybes ir kontekstą arba kai naudojamas turinys neabejotinai yra dalis kūrybinio, meninio ar išgalvoto kinematografinio kūrinio. Be to, fizinius asmenis reikėtų informuoti apie tai, kad jiems taikoma emocijų atpažinimo sistema arba biometrinio kategorizavimo sistema. Tokia informacija ir pranešimai turėtų apimti atsakomybės ribojimo pareiškimą ir būti teikiami būdu, prieinamu vaikams, vyresnio amžiaus asmenims, migrantams ir neįgaliesiems arba kitaip pažeidžiamiems asmenims. Be to, DI sistemų, kuriomis sukuriamas į realius asmenis, vietas ar įvykius labai panašus judamo ir nejudamo vaizdo ar garso turinys, tekstai ar scenarijai, kuriuos asmuo gali klaidingai palaikyti autentiškais, naudotojai turėtų aiškiai nurodyti, kad tas turinys sukurtas dirbtinai arba kad su juo atliktos manipuliacijos, atitinkamai paženklinant dirbtinio intelekto išvedinį ir atskleidžiant informaciją apie jo dirbtinė kilmę;


</Amend>

<Amend>Pakeitimas		<NumAm>19</NumAm>
<DocAmend>Pasiūlymas dėl reglamento</DocAmend>
<Article>73 konstatuojamoji dalis</Article>
	

	Komisijos siūlomas tekstas
	Pakeitimas

	(73)	siekiant skatinti ir apsaugoti inovacijas, svarbu, kad būtų konkrečiai atsižvelgiama į DI sistemų smulkiųjų tiekėjų ir naudotojų interesus. Siekdamos šio tikslo, valstybės narės turėtų rengti šiems veiklos vykdytojams skirtas iniciatyvas, įskaitant informuotumo didinimą ir informacijos perdavimą. Be to, notifikuotosios įstaigos, nustatydamos atitikties vertinimo mokesčius, turi atsižvelgti į konkrečius smulkiųjų tiekėjų interesus ir poreikius. tiekėjai ir kiti veiklos vykdytojai, visų pirma smulkieji, gali patirti didelių vertimo raštu išlaidų, susijusių su privaloma dokumentacija ir komunikacija su institucijomis. Valstybės narės turėtų numatyti galimybę užtikrinti, kad viena iš jų nustatytų ir priimtų kalbų, vartojamų atitinkamiems tiekėjams rengiant dokumentaciją ir bendraujant su veiklos vykdytojais, būtų plačiai suprantama kuo didesniam tarpvalstybinių naudotojų ratui;
	(73)	siekiant skatinti ir apsaugoti inovacijas, svarbu, kad būtų konkrečiai atsižvelgiama į DI sistemų smulkiųjų tiekėjų ir naudotojų interesus. Siekdamos šio tikslo, valstybės narės turėtų rengti šiems veiklos vykdytojams skirtas iniciatyvas, įskaitant DI raštingumo lavinimą, informuotumo didinimą ir informacijos perdavimą. Be to, notifikuotosios įstaigos, nustatydamos atitikties vertinimo mokesčius, turi atsižvelgti į konkrečius smulkiųjų tiekėjų interesus ir poreikius. tiekėjai ir kiti veiklos vykdytojai, visų pirma smulkieji, gali patirti didelių vertimo raštu išlaidų, susijusių su privaloma dokumentacija ir komunikacija su institucijomis. Valstybės narės turėtų numatyti galimybę užtikrinti, kad viena iš jų nustatytų ir priimtų kalbų, vartojamų atitinkamiems tiekėjams rengiant dokumentaciją ir bendraujant su veiklos vykdytojais, būtų plačiai suprantama kuo didesniam tarpvalstybinių naudotojų ratui;


</Amend>

<Amend>Pakeitimas		<NumAm>20</NumAm>
<DocAmend>Pasiūlymas dėl reglamento</DocAmend>
<Article>74 konstatuojamoji dalis</Article>
	

	Komisijos siūlomas tekstas
	Pakeitimas

	(74)	siekiant kuo labiau sumažinti įgyvendinimo riziką, kuri atsiranda dėl žinių ir patirties rinkoje trūkumo, taip pat siekiant palengvinti tiekėjų ir notifikuotųjų įstaigų pareigų pagal šį reglamentą laikymąsi, reikminė DI platforma, Europos skaitmeninių inovacijų centrai ir Komisijos, valstybių narių nacionaliniu ar ES lygmeniu sukurta bandymų ir eksperimentų infrastruktūra turėtų padėti įgyvendinti šį reglamentą. Atsižvelgiant į atitinkamą misiją ir kompetencijos sritis, jos gali teikti konkrečią techninę ir mokslinę paramą tiekėjams ir notifikuotosioms įstaigoms;
	(74)	siekiant kuo labiau sumažinti įgyvendinimo riziką, kuri atsiranda dėl žinių ir patirties rinkoje trūkumo, taip pat siekiant palengvinti tiekėjų ir notifikuotųjų įstaigų pareigų pagal šį reglamentą laikymąsi, reikminė DI platforma, Europos skaitmeninių inovacijų centrai ir Komisijos, valstybių narių nacionaliniu ar ES lygmeniu sukurta bandymų ir eksperimentų infrastruktūra turėtų padėti įgyvendinti šį reglamentą. Atsižvelgiant į atitinkamą misiją ir kompetencijos sritis, jos gali teikti konkrečią techninę ir mokslinę paramą tiekėjams ir notifikuotosioms įstaigoms. Būtina, kad Komisija sukurtų ir Europos masto tinklą, kuris jungtų universitetus ir mokslo tyrėjus, ypatingą dėmesį teikiančius sustiprinto mokymosi DI ir moksliniams DI poveikio tyrimams, bei atnaujintų Skaitmeninio švietimo veiksmų planą, apibrėžtą 2020 m. rugsėjo 30 d. Komisijos komunikate „2021–2027 m. skaitmeninio švietimo veiksmų planas. Švietimo ir mokymo pritaikymas skaitmeniniam amžiui“, siekiant integruoti DI ir robotikos inovacijas į švietimą;


</Amend>

<Amend>Pakeitimas		<NumAm>21</NumAm>
<DocAmend>Pasiūlymas dėl reglamento</DocAmend>
<Article>76 konstatuojamoji dalis</Article>
	

	Komisijos siūlomas tekstas
	Pakeitimas

	(76)	siekiant palengvinti sklandų, veiksmingą ir suderintą šio reglamento įgyvendinimą, reikėtų įsteigti Europos dirbtinio intelekto valdybą. Valdyba turėtų būti atsakinga už įvairias patariamąsias užduotis, taip pat nuomonių, rekomendacijų, patarimų ar gairių šio reglamento įgyvendinimo klausimais priėmimą, įskaitant klausimais dėl techninių specifikacijų arba esamų standartų, susijusių su šiame reglamente nustatytais reikalavimais, ir konsultuoti Komisiją bei jai padėti konkrečiais klausimais, susijusiais su dirbtiniu intelektu;
	(76)	siekiant palengvinti sklandų, veiksmingą ir suderintą šio reglamento įgyvendinimą, reikėtų įsteigti Europos dirbtinio intelekto valdybą. Valdyba turėtų būti atsakinga už įvairias patariamąsias užduotis, taip pat nuomonių, rekomendacijų, patarimų ar gairių šio reglamento įgyvendinimo klausimais priėmimą, įskaitant klausimais dėl techninių specifikacijų arba esamų standartų, susijusių su šiame reglamente nustatytais reikalavimais, ir teikti Komisijai ekspertų konsultacijas bei padėti jai konkrečiais klausimais, susijusiais su dirbtiniu intelektu ir uždavinių, kuriuos lemia sparčiai kintanti DI technologijų raida, sprendimu;


</Amend>

<Amend>Pakeitimas		<NumAm>22</NumAm>
<DocAmend>Pasiūlymas dėl reglamento</DocAmend>
<Article>83 konstatuojamoji dalis</Article>
	

	Komisijos siūlomas tekstas
	Pakeitimas

	(83)	siekdamos užtikrinti patikimą ir konstruktyvų kompetentingų institucijų bendradarbiavimą Sąjungos ir nacionaliniu lygmenimis, visos šalys, kurios dalyvauja taikant šį reglamentą, turėtų užtikrinti informacijos ir duomenų, gautų vykdant savo užduotis, konfidencialumą;
	(83)	siekdamos užtikrinti patikimą ir konstruktyvų kompetentingų institucijų bendradarbiavimą Sąjungos ir nacionaliniu lygmenimis, visos šalys, kurios dalyvauja taikant šį reglamentą, turėtų užtikrinti informacijos ir duomenų, gautų vykdant savo užduotis, konfidencialumą. Siekiant apsaugoti privatumą, sykiu veiksmingai naudojantis turimais duomenimis, būtų tinkama parengti naują bendrų Europos gairių ir standartų rinkinį;


</Amend>

<Amend>Pakeitimas		<NumAm>23</NumAm>

<DocAmend>Pasiūlymas dėl reglamento</DocAmend>
<Article>85 konstatuojamoji dalis</Article>
	

	Komisijos siūlomas tekstas
	Pakeitimas

	(85)	siekiant užtikrinti, kad reglamentavimo sistemą prireikus būtų galima pritaikyti, įgaliojimai priimti aktus pagal SESV 290 straipsnį turėtų būti deleguoti Komisijai, kad ji galėtų iš dalies pakeisti I priede nurodytus metodus ir principus, siekiant apibrėžti DI sistemas, II priede išvardytus Sąjungos derinamuosius teisės aktus, III priede išvardytas didelės rizikos DI sistemas, IV priede išvardytas nuostatas dėl techninės dokumentacijos, V priedo pateiktos ES atitikties deklaracijos turinį, VI ir VII priedų nuostatas dėl atitikties vertinimo procedūrų ir nuostatas, kuriomis nustatomos didelės rizikos DI sistemos, kurioms turėtų būti taikoma atitikties vertinimo procedūra, pagrįsta kokybės valdymo sistemos vertinimu ir techninių dokumentų vertinimu. Ypač svarbu, kad atlikdama parengiamąjį darbą Komisija tinkamai konsultuotųsi, taip pat su ekspertais ir kad tos konsultacijos būtų vykdomos vadovaujantis 2016 m. balandžio 13 d. Tarpinstituciniame susitarime dėl geresnės teisėkūros nustatytais principais58. Visų pirma siekiant užtikrinti vienodas galimybes dalyvauti atliekant su deleguotaisiais aktais susijusį parengiamąjį darbą, Europos Parlamentas ir Taryba visus dokumentus gauna tuo pačiu metu kaip ir valstybių narių ekspertai, o jų ekspertams sistemingai suteikiama galimybė dalyvauti Komisijos ekspertų grupių, kurios atlieka su deleguotaisiais aktais susijusį parengiamąjį darbą, posėdžiuose;
	(85)	siekiant užtikrinti, kad reglamentavimo sistemą prireikus būtų galima pritaikyti, įgaliojimai priimti aktus pagal SESV 290 straipsnį turėtų būti deleguoti Komisijai, kad ji galėtų iš dalies pakeisti I priede nurodytus metodus ir principus, siekiant apibrėžti DI sistemas, II priede išvardytus Sąjungos derinamuosius teisės aktus, III priede išvardytas didelės rizikos DI sistemas, IV priede išvardytas nuostatas dėl techninės dokumentacijos, V priedo pateiktos ES atitikties deklaracijos turinį, VI ir VII priedų nuostatas dėl atitikties vertinimo procedūrų ir nuostatas, kuriomis nustatomos didelės rizikos DI sistemos, kurioms turėtų būti taikoma atitikties vertinimo procedūra, pagrįsta kokybės valdymo sistemos vertinimu ir techninių dokumentų vertinimu. Ypač svarbu, kad atlikdama parengiamąjį darbą Komisija tinkamai konsultuotųsi, taip pat su ekspertais ir kad tos konsultacijos būtų vykdomos vadovaujantis 2016 m. balandžio 13 d. Tarpinstituciniame susitarime dėl geresnės teisėkūros nustatytais principais58. Tokiose konsultacijose turėtų dalyvauti kvalifikuoti įvairių visuomenės sričių specialistai, įskaitant privačiojo sektoriaus atstovus, tyrėjus ir mokslininkus, švietimo, žiniasklaidos ir kultūros atstovus, profesinių sąjungų bei vartotojų, tėvų ir duomenų apsaugos organizacijų atstovus, turinčius šiam darbui reikiamų įgūdžių ir žinių. Visų pirma siekiant užtikrinti vienodas galimybes dalyvauti atliekant su deleguotaisiais aktais susijusį parengiamąjį darbą, Europos Parlamentas ir Taryba visus dokumentus gauna tuo pačiu metu kaip ir valstybių narių ekspertai, o jų ekspertams sistemingai suteikiama galimybė dalyvauti Komisijos ekspertų grupių, kurios atlieka su deleguotaisiais aktais susijusį parengiamąjį darbą, posėdžiuose;

	__________________
	__________________

	58 OL L 123, 2016 5 12, p. 1.
	58 OL L 123, 2016 5 12, p. 1.


</Amend>

<Amend>Pakeitimas		<NumAm>24</NumAm>
<DocAmend>Pasiūlymas dėl reglamento</DocAmend>
<Article>86 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(86a)	atsižvelgiant į sparčią technologinę plėtrą ir į technines ekspertines žinias, būtinas didelės rizikos DI sistemų vertinimui atlikti, Komisijos naudojimasis deleguotaisiais ir įgyvendinimo įgaliojimais turėtų būti kuo lankstesnis. Komisija turėtų reguliariai, nepagrįstai nedelsdama, bent kas šešis mėnesius peržiūrėti III priedą konsultuodamasi su atitinkamais suinteresuotaisiais subjektais, įskaitant etikos ekspertus, antropologus, sociologus, psichikos sveikatos specialistus ir visus kitus susijusius mokslininkus ir tyrėjus bei tėvų asociacijas;


</Amend>

<Amend>Pakeitimas		<NumAm>25</NumAm>

<DocAmend>Pasiūlymas dėl reglamento</DocAmend>
<Article>1 straipsnio 1 dalies c punktas</Article>
	

	Komisijos siūlomas tekstas
	Pakeitimas

	c)	suderintos skaidrumo taisyklės, taikomos DI sistemoms, skirtoms sąveikai su fiziniais asmenimis, emocijų atpažinimo sistemoms ir biometrinio kategorizavimo sistemoms, taip pat DI sistemoms, naudojamoms garso ar vaizdo turiniui generuoti ar juo manipuliuoti;
	c)	suderintos skaidrumo taisyklės, taikomos DI sistemoms;


</Amend>
<Amend>Pakeitimas		<NumAm>26</NumAm>

<DocAmend>Pasiūlymas dėl reglamento</DocAmend>
<Article>2 straipsnio 4 a dalis (nauja)</Article>
	

	Komisijos siūlomas tekstas
	Pakeitimas

	
	4a.	Šiuo reglamentu nedaromas poveikis ir nepakenkiama akademiniams tyrimams ar DI sistemų ir jų išvedinių plėtojimui akademinių tyrimų tikslu.


</Amend>
<Amend>Pakeitimas		<NumAm>27</NumAm>

<DocAmend>Pasiūlymas dėl reglamento</DocAmend>
<Article>3 straipsnio 1 dalies 4 punktas</Article>
	

	Komisijos siūlomas tekstas
	Pakeitimas

	4)	naudotojas – fizinis arba juridinis asmuo, valdžios institucija, agentūra ar kita jų įgaliota įstaiga, naudojantys DI sistemą kitais nei asmeniniais neprofesinės veiklos tikslais;
	4)	naudotojas – fizinis arba juridinis asmuo, valdžios institucija, švietimo ir mokymo įstaiga, agentūra ar kita jų įgaliota įstaiga, naudojantys DI sistemą kitais nei asmeniniais neprofesinės veiklos tikslais;


</Amend>

<Amend>Pakeitimas		<NumAm>28</NumAm>
<DocAmend>Pasiūlymas dėl reglamento</DocAmend>
<Article>3 straipsnio 1 dalies 35 punktas</Article>
	

	Komisijos siūlomas tekstas
	Pakeitimas

	35)	biometrinio kategorizavimo sistema – DI sistema, kurios paskirtis – fizinius asmenis remiantis jų biometriniais duomenimis suskirstyti į tam tikras kategorijas, pvz., pagal lytį, amžių, plaukų spalvą, akių spalvą, tatuiruotes, etninę kilmę, lytinę orientaciją ar politines pažiūras;
	35)	biometrinio kategorizavimo sistema – DI sistema, naudojanti biometrinius duomenis arba kitus fizinius, psichologinius ar elgsenos duomenis, kurios paskirtis – fizinius asmenis remiantis jų biometriniais duomenimis suskirstyti į tam tikras kategorijas, pvz., pagal lytį, amžių, plaukų spalvą, akių spalvą, tatuiruotes, etninę kilmę, lytinę orientaciją ar politines pažiūras;


</Amend>

<Amend>Pakeitimas		<NumAm>29</NumAm>

<DocAmend>Pasiūlymas dėl reglamento</DocAmend>
<Article>3 straipsnio 1 dalies 39 punktas</Article>
	

	Komisijos siūlomas tekstas
	Pakeitimas

	39)	viešoji erdvė – vieša fizinė vieta, neatsižvelgiant į tai, ar taikomos tam tikros prieigos prie jos sąlygos;
	39)	viešoji erdvė – vieša vieta, neatsižvelgiant į tai, ar taikomos tam tikros prieigos prie jos sąlygos;


</Amend>

<Amend>Pakeitimas		<NumAm>30</NumAm>
<DocAmend>Pasiūlymas dėl reglamento</DocAmend>
<Article>3 straipsnio 1 dalies 44 punkto a papunktis</Article>
	

	Komisijos siūlomas tekstas
	Pakeitimas

	a)	asmens mirtį arba didelę žalą asmens sveikatai, turtui ar aplinkai,
	a)	asmens mirtį arba didelę žalą asmens pagrindinėms teisėms, sveikatai, turtui ar aplinkai, demokratijai arba demokratiškai teisinei valstybei,


</Amend>

<Amend>Pakeitimas		<NumAm>31</NumAm>

<DocAmend>Pasiūlymas dėl reglamento</DocAmend>
<Article>3 straipsnio 1 dalies 44 a punktas (naujas)</Article>
	

	Komisijos siūlomas tekstas
	Pakeitimas

	
	44a)	švietimo ir mokymo įstaigos – švietimo ir mokymo paslaugų teikėjai, nepriklausomai nuo švietimo ir mokymo paslaugų naudotojų amžiaus, įskaitant ikimokyklinio ugdymo įstaigas, vaiko priežiūros įstaigas, pradines mokyklas, vidurines mokyklas, aukštojo mokslo paslaugų teikėjus, profesinio rengimo ir mokymo paslaugų teikėjus bei visų tipų mokymosi visą gyvenimą paslaugų teikėjus;


</Amend>

<Amend>Pakeitimas		<NumAm>32</NumAm>
<DocAmend>Pasiūlymas dėl reglamento</DocAmend>
<Article>3 straipsnio 1 dalies 44 b punktas (naujas)</Article>
	

	Komisijos siūlomas tekstas
	Pakeitimas

	
	44b)	kultūros įstaigos – tokios įstaigos, kaip bibliotekos, muziejai, teatrai, koncertų salės, parodų centrai, architektūros ansambliai ir universalios paskirties meno objektai bei jų virtualios erdvės, kur organizuojamas kultūros srities švietimas, demokratiniai mainai ir tyrimai bei sudaromos galimybės ir užtikrinami būdai domėtis kultūros paveldu;


</Amend>

<Amend>Pakeitimas		<NumAm>33</NumAm>

<DocAmend>Pasiūlymas dėl reglamento</DocAmend>
<Article>3 straipsnio 1 dalies 44 c punktas (naujas)</Article>
	

	Komisijos siūlomas tekstas
	Pakeitimas

	
	44c)	sintetinė sankaita – suklastotas arba sintetinis garso, vaizdo arba garso ir vaizdo turinys, tekstas ar scenarijus, kuriuose vaizduojami, kaip manoma, autentiški ir tikri asmenys;


</Amend>
<Amend>Pakeitimas		<NumAm>34</NumAm>

<DocAmend>Pasiūlymas dėl reglamento</DocAmend>
<Article>3 straipsnio 1 dalies 44 d punktas (naujas)</Article>
	

	Komisijos siūlomas tekstas
	Pakeitimas

	
	44d)	DI raštingumas – su DI sistemomis susiję įgūdžiai, žinios ir supratimas;


</Amend>

<Amend>Pakeitimas		<NumAm>35</NumAm>
<DocAmend>Pasiūlymas dėl reglamento</DocAmend>
<Article>4 a straipsnis (naujas)</Article>
	

	Komisijos siūlomas tekstas
	Pakeitimas

	
	4a straipsnis

	
	Patikimas DI

	
	1. 	Visos DI sistemos Sąjungoje plėtojamos, diegiamos ir naudojamos visapusiškai laikantis Europos Sąjungos pagrindinių teisių chartijos (toliau – Chartija).

	
	2. 	Siekiant skatinti patikimą DI Sąjungoje ir nedarant poveikio III antraštinės dalies reikalavimams, kurie taikomi didelės rizikos DI sistemoms, visos DI sistemos plėtojamos, diegiamos ir naudojamos:

	
	a) 	teisėtai, sąžiningai ir skaidriai (teisėtumo, sąžiningumo ir skaidrumo principas);

	
	b) 	užtikrinant, kad fiziniai asmenys visada galėtų priimti informacija pagrįstus sprendimus dėl tokių sistemų ir kad tokios sistemos nepakenktų žmogaus savarankiškumui arba jo paisytų (žmogiškojo veiksnio ir žmogaus vykdomos priežiūros principas);

	
	c) 	užtikrinant saugų, tikslų ir patikimą jų veikimą taikant įdiegtas apsaugos priemones, kad būtų išvengta bet kokios individualios arba kolektyvinės žalos (saugumo, tikslumo, patikimumo ir patvarumo principas);

	
	d) 	užtikrinant privatumą ir duomenų apsaugą (privatumo principas);

	
	e)	 pirmenybę teikiant duomenų neliečiamumui ir kokybei – taip pat ir kalbant apie prieigą (duomenų valdymo principas);

	
	f) 	užtikrinant atsekamumą, patikrinamumą ir paaiškinamumą, atsakomybę ir atskaitomybę už jų išvedinius bei pagalbą prireikus atlyginti žalą (atsekamumo, patikrinamumo, paaiškinamumo ir atskaitomybės principas);

	
	g) 	nediskriminuojant asmenų ar asmenų grupių dėl nepagrįsto šališkumo, šiuo tikslu įskaitant atitinkamų suinteresuotųjų subjektų dalyvavimą ir indėlį (nediskriminavimo ir įvairovės principas);

	
	h)	 aplinkos požiūriu tvariai – kuo labiau sumažinant jų aplinkosauginį pėdsaką, taip pat ir gamtos išteklių gavybos bei naudojimo požiūriu (aplinkos tvarumo principas);

	
	i) 	socialiai atsakingai, kad jos darytų kuo mažesnį neigiamą poveikį visuomenei , ypač kalbant apie socialinę ir lyčių nelygybę bei demokratinius procesus (socialinės atsakomybės principas).


</Amend>

<Amend>Pakeitimas		<NumAm>36</NumAm>

<DocAmend>Pasiūlymas dėl reglamento</DocAmend>
<Article>4 b straipsnis (naujas)</Article>
	

	Komisijos siūlomas tekstas
	Pakeitimas

	
	4b straipsnis

	
	DI raštingumas

	
	1. 	Įgyvendindamos šį reglamentą, Sąjunga ir valstybės narės skatina priemones ir būdus, kad užtikrintų pakankamo lygio DI raštingumą visuose susijusiuose sektoriuose ir veiklos vykdytojų grupėse, – taip pat ir švietimo ir mokymo, įgūdžių lavinimo ir perkvalifikavimo programomis, – sykiu pasirūpindamos tinkama lyčių ir amžiaus pusiausvyra, kad būtų galima DI sistemų demokratinė kontrolė.

	
	2.	 DI sistemų kūrėjai ir naudotojai skatina būdus ir imasi priemonių, kad užtikrintų pakankamą savo darbuotojų ir visų kitų asmenų, jų vardu sprendžiančių DI sistemų valdymo ir naudojimo klausimus, DI raštingumą, atsižvelgdami į jų technines žinias, patirtį, išsilavinimą ir mokymus bei aplinką, kuriose ketinama naudoti DI sistemas, bei į asmenis ar asmenų grupes, kurių atžvilgiu ketinama naudoti DI sistemas.

	
	3. 	Tokie raštingumo būdai ir priemonės visų pirma apima mokymą ir mokymąsi, kurį sudaro pagrindinės sampratos apie DI sistemas ir jų veikimą bei su tuo susiję įgūdžiai, įskaitant įvairaus pobūdžio produktus ir naudojimą, jų riziką ir naudą bei žalos, kurią jie gali padaryti, rimtumą ir jos padarymo tikimybę.

	
	4. 	DI raštingumo lygis laikomas pakankamu tada, kai juo prisidedama prie veiklos vykdytojų gebėjimo visapusiškai laikytis patikimo DI taisyklių ir naudotis jo privalumais, visų pirma šiame reglamente nustatytų reikalavimų požiūriu.


</Amend>

<Amend>Pakeitimas		<NumAm>37</NumAm>
<DocAmend>Pasiūlymas dėl reglamento</DocAmend>
<Article>6 straipsnio 2 dalis</Article>
	

	Komisijos siūlomas tekstas
	Pakeitimas

	2.	Be nurodytųjų 1 dalyje, didelės rizikos DI sistemomis taip pat laikomos III priede nurodytos DI sistemos.
	2.	Be nurodytųjų 1 dalyje, didelės rizikos DI sistemomis taip pat laikomos III priede nurodytos DI sistemos, nes jos siejamos su žalos sveikatai, saugai, aplinkai, pagrindinėms teisėms arba demokratijai ir teisinei valstybei rizika.


</Amend>

<Amend>Pakeitimas		<NumAm>38</NumAm>

<DocAmend>Pasiūlymas dėl reglamento</DocAmend>
<Article>7 straipsnio 1 dalies a punktas</Article>
	

	Komisijos siūlomas tekstas
	Pakeitimas

	a)	DI sistemos yra skirtos naudoti bet kurioje iš III priedo 1–8 punktuose išvardytų sričių;
	a)	DI sistemos yra skirtos naudoti bet kurioje iš III priedo išvardytų sričių;


</Amend>
<Amend>Pakeitimas		<NumAm>39</NumAm>

<DocAmend>Pasiūlymas dėl reglamento</DocAmend>
<Article>7 straipsnio 1 dalies b punktas</Article>
	

	Komisijos siūlomas tekstas
	Pakeitimas

	b)	DI sistemos kelia žalos sveikatai ir saugai arba neigiamo poveikio pagrindinėms teisėms riziką, kuri, atsižvelgiant į jos dydį ir tikimybę, yra lygiavertė III priede jau nurodytų didelės rizikos DI sistemų keliamai žalos ar neigiamo poveikio rizikai arba yra už ją didesnė.
	b)	DI sistemos kelia žalos sveikatai ir saugai arba neigiamo poveikio pagrindinėms teisėms, demokratijai ir teisinės valstybės principui arba aplinkai riziką, kuri, atsižvelgiant į jos dydį ir tikimybę, yra lygiavertė III priede jau nurodytų didelės rizikos DI sistemų keliamai žalos ar neigiamo poveikio rizikai arba yra už ją didesnė.


</Amend>
<Amend>Pakeitimas		<NumAm>40</NumAm>

<DocAmend>Pasiūlymas dėl reglamento</DocAmend>
<Article>7 straipsnio 2 dalies įžanginė dalis</Article>
	

	Komisijos siūlomas tekstas
	Pakeitimas

	2.	1 dalies taikymo tikslais vertindama, ar DI sistemos keliama žalos sveikatai ir saugai arba neigiamo poveikio pagrindinėms teisėms rizika yra lygiavertė III priede jau nurodytų didelės rizikos DI sistemų keliamai žalos rizikai arba yra už ją didesnė, Komisija atsižvelgia į šiuos kriterijus:
	2.	1 dalies taikymo tikslais vertindama, ar DI sistemos keliama žalos sveikatai ir saugai arba neigiamo poveikio pagrindinėms teisėms, demokratijai ir teisinės valstybės principui arba aplinkai rizika yra lygiavertė III priede jau nurodytų didelės rizikos DI sistemų keliamai žalos rizikai arba yra už ją didesnė, Komisija atsižvelgia į šiuos kriterijus:


</Amend>
<Amend>Pakeitimas		<NumAm>41</NumAm>

<DocAmend>Pasiūlymas dėl reglamento</DocAmend>
<Article>7 straipsnio 2 a dalis (nauja)</Article>
	

	Komisijos siūlomas tekstas
	Pakeitimas

	
	2a.	2 dalyje nurodytą vertinimą Komisija atlieka kasmet, laikydamasi 73 straipsnyje nustatytų konsultacijų sąlygų.


</Amend>

<Amend>Pakeitimas		<NumAm>42</NumAm>
<DocAmend>Pasiūlymas dėl reglamento</DocAmend>
<Article>9 straipsnio 4 dalies 2 pastraipos d a punktas (naujas)</Article>
	

	Komisijos siūlomas tekstas
	Pakeitimas

	
	da)	būtų užtikrinamas pakankamo lygio DI raštingumas;


</Amend>

<Amend>Pakeitimas		<NumAm>43</NumAm>
<DocAmend>Pasiūlymas dėl reglamento</DocAmend>
<Article>9 straipsnio 8 dalis</Article>
	

	Komisijos siūlomas tekstas
	Pakeitimas

	8.	Įgyvendinant 1–7 dalyse aprašytą rizikos valdymo sistemą, ypatingas dėmesys skiriamas tam, ar didelės rizikos DI sistema gali būti prieinama vaikams arba daryti jiems poveikį.
	8.	Įgyvendinant 1–7 dalyse aprašytą rizikos valdymo sistemą, ypatingas dėmesys skiriamas tam, ar didelės rizikos DI sistema gali būti prieinama vaikams, vyresnio amžiaus asmenims, migrantams ar kitoms pažeidžiamoms grupėms arba daryti jiems poveikį.


</Amend>

<Amend>Pakeitimas		<NumAm>44</NumAm>
<DocAmend>Pasiūlymas dėl reglamento</DocAmend>
<Article>10 straipsnio 2 dalies f punktas</Article>
	

	Komisijos siūlomas tekstas
	Pakeitimas

	f)	nagrinėjimu atsižvelgiant į galimą šališkumą;
	f)	nagrinėjimu atsižvelgiant į galimą šališkumą, visų pirma nukrypimus, kurie galėtų pakenkti žmonių sveikatai ir saugai arba lemti diskriminaciją;


</Amend>

<Amend>Pakeitimas		<NumAm>45</NumAm>
<DocAmend>Pasiūlymas dėl reglamento</DocAmend>
<Article>10 straipsnio 2 dalies g a punktas (naujas)</Article>
	

	Komisijos siūlomas tekstas
	Pakeitimas

	
	ga)	sistemos paskirtimi ir aplinka, kurioje sistemą ketinama naudoti;


</Amend>

<Amend>Pakeitimas		<NumAm>46</NumAm>
<DocAmend>Pasiūlymas dėl reglamento</DocAmend>
<Article>13 straipsnio 1 dalis</Article>
	

	Komisijos siūlomas tekstas
	Pakeitimas

	1.	Projektuojant ir kuriant didelės rizikos DI sistemas užtikrinama, kad jos veiktų pakankamai skaidriai, kad naudotojai galėtų tinkamai interpretuoti ir naudoti sistemos išvedinius. Turi būti užtikrintas atitinkamos rūšies ir lygio skaidrumas, kad naudotojai ir tiekėjai galėtų įvykdyti atitinkamas šios antraštinės dalies 3 skyriuje nustatytas pareigas.
	1.	Kuriant ir plėtojant didelės rizikos DI sistemas užtikrinama, kad jos veiktų pakankamai skaidriai, kad sistemos tiekėjai ir naudotojai bei kiti susiję suinteresuotieji subjektai galėtų nesunkiai interpretuoti sistemos veikimą ir išvedinius bei tinkamai ją naudoti remdamiesi informacija pagrįstais sprendimais, kad būtų vykdomos reikiamos šios antraštinės dalies 3 skyriuje nustatytos pareigos.


</Amend>

<Amend>Pakeitimas		<NumAm>47</NumAm>
<DocAmend>Pasiūlymas dėl reglamento</DocAmend>
<Article>13 straipsnio 3 a dalis (nauja)</Article>
	

	Komisijos siūlomas tekstas
	Pakeitimas

	
	3a.	Siekdami vykdyti šiame straipsnyje nustatytas pareigas, sistemų tiekėjai ir naudotojai užtikrina pakankamo lygio DI raštingumą pagal 4b straipsnį.


</Amend>

<Amend>Pakeitimas		<NumAm>48</NumAm>
<DocAmend>Pasiūlymas dėl reglamento</DocAmend>
<Article>14 straipsnio 5 a dalis (nauja)</Article>
	

	Komisijos siūlomas tekstas
	Pakeitimas

	
	5a.	Siekdami vykdyti šiame straipsnyje nustatytas pareigas, sistemų tiekėjai ir naudotojai užtikrina pakankamo lygio DI raštingumą pagal 4b straipsnį.


</Amend>

<Amend>Pakeitimas		<NumAm>49</NumAm>
<DocAmend>Pasiūlymas dėl reglamento</DocAmend>
<Article>29 straipsnio 1 a dalis (nauja)</Article>
	

	Komisijos siūlomas tekstas
	Pakeitimas

	
	1a.	Kad vykdytų šiame straipsnyje nustatytas pareigas ir galėtų pagrįsti, kodėl galimai jų nevykdo, didelės rizikos DI sistemų naudotoja užtikrina pakankamo lygio DI raštingumą pagal 4b straipsnį.


</Amend>

<Amend>Pakeitimas		<NumAm>50</NumAm>
<DocAmend>Pasiūlymas dėl reglamento</DocAmend>
<Article>41 straipsnio 2 dalis</Article>
	

	Komisijos siūlomas tekstas
	Pakeitimas

	2.	Rengdama 1 dalyje nurodytas bendrąsias specifikacijas, Komisija sužino atitinkamų įstaigų arba ekspertų grupių, įsteigtų pagal atitinkamus sektorinius Sąjungos teisės aktus, nuomones.
	2.	Rengdama 1 dalyje nurodytas bendrąsias specifikacijas, Komisija sužino atitinkamų suinteresuotųjų subjektų, įskaitant pramonės atstovus, MVĮ ir kitas susijusias įstaigas arba ekspertų grupes, įsteigtas pagal atitinkamus sektorinius Sąjungos teisės aktus, nuomones.


</Amend>

<Amend>Pakeitimas		<NumAm>51</NumAm>

<DocAmend>Pasiūlymas dėl reglamento</DocAmend>
<Article>52 straipsnio 1 dalis</Article>
	

	Komisijos siūlomas tekstas
	Pakeitimas

	1.	Tiekėjai užtikrina, kad DI sistemos, kurių paskirtis – bendrauti su fiziniais asmenimis, būtų suprojektuotos ir sukurtos taip, kad fiziniai asmenys būtų informuojami apie tai, kad bendrauja su DI sistema, nebent tai būtų akivaizdu iš aplinkybių ir naudojimo konteksto. Šis reikalavimas netaikomas DI sistemoms, kurias pagal teisės aktus leidžiama naudoti siekiant nustatyti nusikalstamas veikas, užkirsti joms kelią, jas tirti ir už jas patraukti baudžiamojon atsakomybėn, išskyrus atvejus, kai tomis sistemomis pranešimo apie nusikalstamą veiką tikslais leidžiama naudotis visuomenei.
	1.	Tiekėjai užtikrina, kad DI sistemos, naudojamos sąveikai su fiziniais asmenimis, būtų sukurtos ir plėtojamos taip, kad fiziniai asmenys būtų informuoti apie tai, jog sąveikauja su DI sistema, nebent tai būtų akivaizdu iš naudojimo aplinkybių ir konteksto. Šis reikalavimas netaikomas DI sistemoms, kurias pagal teisės aktus leidžiama naudoti siekiant nustatyti nusikalstamas veikas, užkirsti joms kelią, jas tirti ir už jas patraukti baudžiamojon atsakomybėn, išskyrus atvejus, kai tomis sistemomis pranešimo apie nusikalstamą veiką tikslais leidžiama naudotis visuomenei.


</Amend>
<Amend>Pakeitimas		<NumAm>52</NumAm>

<DocAmend>Pasiūlymas dėl reglamento</DocAmend>
<Article>52 straipsnio 2 dalis</Article>
	

	Komisijos siūlomas tekstas
	Pakeitimas

	2.	Emocijų atpažinimo arba biometrinio kategorizavimo sistemų naudotojai informuoja fizinius asmenis, kurių atžvilgiu jos naudojamos, apie tokių sistemų veikimą. Šis reikalavimas netaikomas biometrinio kategorizavimo DI sistemoms, kurias pagal teisės aktus leidžiama naudoti siekiant nustatyti nusikalstamas veikas, užkirsti joms kelią ir jas tirti.
	2.	Emocijų atpažinimo arba biometrinio kategorizavimo sistemų naudotojai laiku, aiškiai ir suprantamai informuoja fizinius asmenis, kurių atžvilgiu jos naudojamos, apie tokių sistemų veikimą. Prireikus ši informacija taip pat apima teises ir procesus, kad fiziniai asmenys galėtų pateikti skundą dėl tokių DI sistemų taikymo jiems. Šis reikalavimas netaikomas biometrinio kategorizavimo DI sistemoms, kurias pagal teisės aktus leidžiama naudoti siekiant nustatyti nusikalstamas veikas, užkirsti joms kelią ir jas tirti.


</Amend>
<Amend>Pakeitimas		<NumAm>53</NumAm>

<DocAmend>Pasiūlymas dėl reglamento</DocAmend>
<Article>52 straipsnio 3 dalies 1 pastraipa</Article>
	

	Komisijos siūlomas tekstas
	Pakeitimas

	DI sistemų, kuriomis sukuriamas į realius asmenis, objektus, vietas ar kitus dalykus ar įvykius labai panašus judamo bei nejudamo vaizdo ir garso turinys, kurį asmuo gali klaidingai palaikyti autentišku ar tikru (sintetinė sankaita), arba tokiu turiniu manipuliuojama, naudotojai nurodo, kad tas turinys sukurtas dirbtinai arba kad su juo atliktos manipuliacijos.
	DI sistemų, kuriomis sukuriamas į realius asmenis, objektus, vietas, tekstus, scenarijus ar kitus subjektus ar įvykius labai panašus judamo ir nejudamo vaizdo ar garso turinys, tekstas ar scenarijus, kurį asmuo gali klaidingai palaikyti autentišku ar tikru (sintetinė sankaita), arba tokiu turiniu manipuliuojama, naudotojai tinkamai, aiškiai, pakartotinai ir matomai bei laiku nurodo, kad tas turinys sukurtas dirbtinai arba kad su juo atliktos manipuliacijos.


</Amend>
<Amend>Pakeitimas		<NumAm>54</NumAm>

<DocAmend>Pasiūlymas dėl reglamento</DocAmend>
<Article>52 straipsnio 3 dalies 2 pastraipa</Article>
	

	Komisijos siūlomas tekstas
	Pakeitimas

	Tačiau pirma pastraipa netaikoma tais atvejais, kai toks naudojimas yra leidžiamas pagal teisės aktus siekiant nustatyti nusikalstamas veikas, užkirsti joms kelią, jas tirti ir už jas patraukti baudžiamojon atsakomybėn arba kai tai būtina norint naudotis ES pagrindinių teisių chartijoje įtvirtintomis teisėmis į saviraiškos laisvę bei menų ir mokslo laisvę, su sąlyga, kad taikomos tinkamos trečiųjų šalių teisių ir laisvių apsaugos priemonės.
	Tačiau pirma pastraipa netaikoma tais atvejais, kai toks naudojimas yra neabejotinai meninio, kūrybinio ar išgalvoto kinematografinio arba analogiško kūrinio dalis arba kai tai būtina norint naudotis ES pagrindinių teisių chartijoje įtvirtintomis teisėmis į saviraiškos laisvę bei menų ir mokslo laisvę, su sąlyga, kad taikomos tinkamos trečiųjų šalių teisių ir laisvių apsaugos priemonės.


</Amend>
<Amend>Pakeitimas		<NumAm>55</NumAm>

<DocAmend>Pasiūlymas dėl reglamento</DocAmend>
<Article>52 straipsnio 3 a dalis (nauja)</Article>
	

	Komisijos siūlomas tekstas
	Pakeitimas

	
	3a.	DI sistemų, kurios rekomenduoja, platina ir užsako naujienas arba kūrybinį ir kultūrinį turinį, sistemų tiekėjai ir naudotojai tinkamai, lengvai prieinamai, aiškiai ir matomai atskleidžia pagrindinius turinio ir asmeninėms reikmėms pritaikytų pasiūlymų moderavimo kriterijus. Ši informacija apima atsakomybės ribojimo pareiškimą.


</Amend>
<Amend>Pakeitimas		<NumAm>56</NumAm>

<DocAmend>Pasiūlymas dėl reglamento</DocAmend>
<Article>52 straipsnio 3 b dalis (nauja)</Article>
	

	Komisijos siūlomas tekstas
	Pakeitimas

	
	3b.	Šiame straipsnyje nurodyta informacija fiziniams asmenims teikiama laiku, aiškiai ir matomai, ne vėliau nei pirmosios sąveikos arba sistemos veikimo jų atžvilgiu metu. Tokia informacija turi būti prieinama, kai fizinis asmuo, kurio atžvilgiu naudojama sistema, yra neįgalus, vaikas arba priklauso pažeidžiamai grupei. Esant galimybių, ją turi papildyti intervencijos arba perspėjimo procedūros, skirtos fiziniam asmeniui, kurio atžvilgiu naudojama sistema, atsižvelgiant į visuotinai pripažįstamą technologijos pažangumą, atitinkamus suderintus standartus ir bendras specifikacijas.


</Amend>

<Amend>Pakeitimas		<NumAm>57</NumAm>
<DocAmend>Pasiūlymas dėl reglamento</DocAmend>
<Article>56 straipsnio 2 dalies a a punktas (naujas)</Article>
	

	Komisijos siūlomas tekstas
	Pakeitimas

	
	aa)	stengtis skatinti DI įsisavinimą Sąjungoje, ypač tarp MVĮ;


</Amend>

<Amend>Pakeitimas		<NumAm>58</NumAm>
<DocAmend>Pasiūlymas dėl reglamento</DocAmend>
<Article>57 straipsnio 1 dalis</Article>
	

	Komisijos siūlomas tekstas
	Pakeitimas

	1.	Valdybą sudaro nacionalinės priežiūros institucijos, kurioms atstovauja tų institucijų vadovai arba lygiaverčiai aukšto rango pareigūnai, ir Europos duomenų apsaugos priežiūros pareigūnas. Kitos nacionalinės institucijos gali būti kviečiamos į posėdžius, kuriuose nagrinėjami joms svarbūs klausimai.
	1.	Valdybą sudaro nacionalinės priežiūros institucijos, kurioms atstovauja tų institucijų vadovai arba lygiaverčiai aukšto rango pareigūnai, ir Europos duomenų apsaugos priežiūros pareigūnas. Kitos nacionalinės arba tarptautinės institucijos ir atitinkami suinteresuotieji subjektai, įskaitant privačiojo sektoriaus atstovus, kviečiami į posėdžius, kuriuose nagrinėjami jiems svarbūs klausimai.


</Amend>

<Amend>Pakeitimas		<NumAm>59</NumAm>
<DocAmend>Pasiūlymas dėl reglamento</DocAmend>
<Article>57 straipsnio 4 dalis</Article>
	

	Komisijos siūlomas tekstas
	Pakeitimas

	4.	Siekdama surinkti pakankamai informacijos, reikalingos savo veiklai vykdyti, Valdyba į savo posėdžius gali kviesti išorės ekspertus ir stebėtojus ir gali keistis informacija su suinteresuotomis trečiosiomis šalimis. Tuo tikslu Komisija gali sudaryti palankias sąlygas Valdybos ir kitų Sąjungos įstaigų, biurų, agentūrų ir patariamųjų grupių tarpusavio mainams.
	4.	Siekdama surinkti pakankamai informacijos, reikalingos savo veiklai vykdyti, prireikus Valdyba į savo posėdžius kviečiasi išorės ekspertus ir stebėtojus ir gali keistis informacija su suinteresuotomis trečiosiomis šalimis. Tuo tikslu Komisija gali sudaryti palankias sąlygas Valdybos ir kitų Sąjungos įstaigų, biurų, agentūrų ir patariamųjų grupių, įskaitant Aukšto lygio ekspertų grupę DI klausimais, tarpusavio mainams.


</Amend>

<Amend>Pakeitimas		<NumAm>60</NumAm>
<DocAmend>Pasiūlymas dėl reglamento</DocAmend>
<Article>69 straipsnio 3 dalis</Article>
	

	Komisijos siūlomas tekstas
	Pakeitimas

	3.	Elgesio kodeksus gali rengti atskiri DI sistemų tiekėjai arba jiems atstovaujančios organizacijos, arba ir vieni, ir kiti, be kita ko, įtraukdami naudotojus, suinteresuotuosius subjektus ir jiems atstovaujančias organizacijas. Elgesio kodeksai gali būti taikomi vienai ar daugiau DI sistemų, atsižvelgiant į atitinkamų sistemų numatytosios paskirties panašumą.
	3.	Elgesio kodeksus gali rengti atskiri DI sistemų tiekėjai arba jiems atstovaujančios organizacijos, arba ir vieni, ir kiti, be kita ko, įtraukdami naudotojus, suinteresuotuosius subjektus ir jiems atstovaujančias organizacijas, visų pirma įskaitant profesines sąjungas ir vartotojų organizacijas. Elgesio kodeksai gali būti taikomi vienai ar daugiau DI sistemų, atsižvelgiant į atitinkamų sistemų numatytosios paskirties panašumą.


</Amend>

<Amend>Pakeitimas		<NumAm>61</NumAm>
<DocAmend>Pasiūlymas dėl reglamento</DocAmend>
<Article>69 straipsnio 3 b dalis (nauja)</Article>
	

	Komisijos siūlomas tekstas
	Pakeitimas

	
	3b.	Siekdami vykdyti šiame straipsnyje nustatytas pareigas, sistemų tiekėjai ir naudotojai užtikrina pakankamo lygio DI raštingumą pagal 4b straipsnį.


</Amend>

<Amend>Pakeitimas		<NumAm>62</NumAm>
<DocAmend>Pasiūlymas dėl reglamento</DocAmend>
<Article>71 straipsnio 1 dalis</Article>
	

	Komisijos siūlomas tekstas
	Pakeitimas

	1.	Laikydamosi šiame reglamente nustatytų sąlygų, valstybės narės nustato taisykles dėl sankcijų, įskaitant administracines baudas, taikytinų už šio reglamento pažeidimus, ir imasi visų būtinų priemonių užtikrinti, kad jos būtų tinkamai ir veiksmingai įgyvendinamos. Numatytos sankcijos turi būti veiksmingos, proporcingos ir atgrasomos. Jomis visų pirma atsižvelgiama į smulkiųjų tiekėjų ir startuolių interesus ir jų ekonominį gyvybingumą.
	1.	Laikydamosi šiame reglamente nustatytų sąlygų, valstybės narės nustato taisykles dėl sankcijų, įskaitant administracines baudas, taikytinų už šio reglamento pažeidimus, ir imasi visų būtinų priemonių užtikrinti, kad jos būtų tinkamai ir veiksmingai įgyvendinamos. Numatytos sankcijos turi būti veiksmingos, proporcingos ir atgrasomos. Jomis visų pirma atsižvelgiama į smulkiųjų tiekėjų ir startuolių interesus bei padėtį rinkoje ir jų ekonominį gyvybingumą.


</Amend>

<Amend>Pakeitimas		<NumAm>63</NumAm>

<DocAmend>Pasiūlymas dėl reglamento</DocAmend>
<Article>73 straipsnio 3 a dalis (nauja)</Article>
	

	Komisijos siūlomas tekstas
	Pakeitimas

	
	3a.	Prieš priimdama deleguotąjį aktą, Komisija, vadovaudamasi 2016 m. balandžio 13 d. Tarpinstituciniame susitarime dėl geresnės teisėkūros nustatytais principais, konsultuojasi su reikiamomis institucijomis ir suinteresuotaisiais subjektais.


</Amend>

<Amend>Pakeitimas		<NumAm>64</NumAm>
<DocAmend>Pasiūlymas dėl reglamento</DocAmend>
<Article>III priedo 1 dalies 2 punkto a papunktis</Article>
	

	Komisijos siūlomas tekstas
	Pakeitimas

	a)	DI sistemos, kurias numatoma naudoti kaip saugos komponentus valdant ir užtikrinant kelių eismą ir vandens, dujų, šilumos ir elektros energijos tiekimą.
	a)	DI sistemos, kurias numatoma naudoti kaip saugos komponentus valdant ir užtikrinant kelių eismą ir vandens, dujų, šilumos, telekomunikacijų ir elektros energijos tiekimą.


</Amend>

<Amend>Pakeitimas		<NumAm>65</NumAm>

<DocAmend>Pasiūlymas dėl reglamento</DocAmend>
<Article>III priedo 1 dalies 3 punkto įžanginė dalis</Article>
	

	Komisijos siūlomas tekstas
	Pakeitimas

	3.	Švietimas ir profesinis mokymas:
	3.	Švietimas ir mokymas:


</Amend>
<Amend>Pakeitimas		<NumAm>66</NumAm>

<DocAmend>Pasiūlymas dėl reglamento</DocAmend>
<Article>III priedo 1 dalies 3 punkto a papunktis</Article>
	

	Komisijos siūlomas tekstas
	Pakeitimas

	a)	DI sistemos, kurias numatoma naudoti siekiant priimti sprendimą dėl fizinių asmenų priėmimo arba paskyrimo į švietimo ir profesinio mokymo įstaigas;
	a)	DI sistemos, kurias numatoma naudoti siekiant priimti sprendimą dėl fizinių asmenų priėmimo arba paskyrimo į švietimo ir mokymo įstaigas;


</Amend>
<Amend>Pakeitimas		<NumAm>67</NumAm>

<DocAmend>Pasiūlymas dėl reglamento</DocAmend>
<Article>III priedo 1 dalies 3 punkto b papunktis</Article>
	

	Komisijos siūlomas tekstas
	Pakeitimas

	b)	DI sistemos, kurias numatoma naudoti studentų, besimokančių švietimo ir profesinio mokymo įstaigose, įvertinimo tikslais ir siekiant įvertinti testų, kurių paprastai reikalaujama priimant į švietimo įstaigas, dalyvius.
	b)	DI sistemos, kurias numatoma naudoti studentų, besimokančių švietimo ir mokymo įstaigose, įvertinimo tikslais ir siekiant įvertinti testų, kurių paprastai reikalaujama priimant į švietimo įstaigas, dalyvius;


</Amend>
<Amend>Pakeitimas		<NumAm>68</NumAm>

<DocAmend>Pasiūlymas dėl reglamento</DocAmend>
<Article>III priedo 1 dalies 3 punkto b a papunktis (naujas)</Article>
	

	Komisijos siūlomas tekstas
	Pakeitimas

	
	ba)	DI sistemos, kurias ketinama naudoti siekiant priimti sprendimą dėl studijų programų ar studijų sričių, kurios bus prieinamos švietimo ir mokymo įstaigų studentams;


</Amend>
<Amend>Pakeitimas		<NumAm>69</NumAm>

<DocAmend>Pasiūlymas dėl reglamento</DocAmend>
<Article>III priedo 1 dalies 3 punkto b a papunktis (naujas)</Article>
	

	Komisijos siūlomas tekstas
	Pakeitimas

	
	bb)	DI sistemos, kurias ketinama naudoti siekiant stebėti ir atpažinti draudžiamą studentų elgesį per testus švietimo ir mokymo įstaigose;


</Amend>
<Amend>Pakeitimas		<NumAm>70</NumAm>

<DocAmend>Pasiūlymas dėl reglamento</DocAmend>
<Article>III priedo 1 dalies 4 punkto įžanginė dalis</Article>
	

	Komisijos siūlomas tekstas
	Pakeitimas

	4.	Užimtumas, darbuotojų valdymas ir galimybė dirbti savarankiškai:
	4.	Užimtumas ir užimtumo skatinimas, darbuotojų valdymas ir galimybė dirbti savarankiškai:


</Amend>

<Amend>Pakeitimas		<NumAm>71</NumAm>
<DocAmend>Pasiūlymas dėl reglamento</DocAmend>
<Article>III priedo 1 dalies 4 punkto b papunktis</Article>
	

	Komisijos siūlomas tekstas
	Pakeitimas

	b)	DI sistemos, kurias numatyta naudoti priimant sprendimus dėl paaukštinimo arba sutartinių darbo santykių nutraukimo, siekiant paskirstyti užduotis ir stebėti bei įvertinti tokiuose santykiuose dalyvaujančių asmenų rezultatus ir elgesį.
	b)	DI sistemos, kurias ketinama naudoti priimant sprendimus dėl darbo santykių užmezgimo, paaukštinimo arba darbo santykių nutraukimo, siekiant paskirstyti užduotis, stebėti, kaip laikomasi darbo vietoje taikomų taisyklių, taip pat stebėti ir vertinti tokius santykius palaikančių asmenų rezultatus ir elgesį.


</Amend></RepeatBlock-Amend>

PRIEDAS. SUBJEKTŲ AR ASMENŲ,
IŠ KURIŲ NUOMONĖS REFERENTAS GAVO INFORMACIJOS, SĄRAŠAS
<FootprintIntro>Šis sąrašas parengtas visiškai savanoriškai, o už jo rengimą atsakingas tik nuomonės referentas. Rengdamas šį nuomonės projektą, nuomonės referentas gavo informacijos iš šių subjektų ar asmenų:</FootprintIntro>
	Subjektas ir (arba) asmuo

	Ne pelno organizacija „AccessNow“

	Paryžiaus Sorbonos universiteto Nacionalinio mokslinių tyrimų centro (CNRS) tyrėjas Baptiste Caramiaux

	Europos vartotojų organizacija (BEUC)

	Grupė „Defend Digital Me“

	Europos skaitmeninių teisių asociacija (EDRi)

	Europos neįgaliųjų forumas

	Bendrovė „Huawei“

	Tarptautinė bibliotekų asociacijų ir institucijų federacija

	Mokyklos „Hertie School“ etikos ir technologijų docentė Joanna Bryson

	Europos mokslinių tyrimų bibliotekų asociacija „LIBER Europe“

	Projektas „Maldita.es“

	Amsterdamo universiteto intelektinės nuosavybės teisės docentas Martin Senftlebe

	Ne pelno organizacija „Meaning Processing Ltd.“

	Platforma „Saidot Ltd.“

	Bendrija „Scio.cz“





[bookmark: ProcPageAD]NUOMONĘ TEIKIANČIO KOMITETO PROCEDŪRA
	Pavadinimas
	Suderintos dirbtinio intelekto taisyklės (Dirbtinio intelekto aktas) ir tam tikrų Sąjungos teisėkūros procedūra priimtų aktų dalinis keitimas

	Nuorodos
	COM(2021)0206 – C9-0146/2021 – 2021/0106(COD)

	Atsakingi komitetai
       Paskelbimo plenariniame posėdyje data
	IMCO
7.6.2021
	LIBE
7.6.2021
	
	

	Nuomonę pateikė
       Paskelbimo plenariniame posėdyje data
	CULT
7.6.2021

	Susiję komitetai - paskelbimo plenariniame posėdyje data
	16.12.2021

	Nuomonės referentas (-ė)
       Paskyrimo data
	Marcel Kolaja
13.7.2021

	58 straipsnis – Bendra komitetų procedūra
       Paskelbimo plenariniame posėdyje data
	       
16.12.2021

	Svarstymas komitete
	15.3.2022
	
	
	

	Priėmimo data
	15.6.2022
	
	
	

	Galutinio balsavimo rezultatai
	+:
–:
0:
	24
0
0

	Posėdyje per galutinį balsavimą dalyvavę nariai
	Asim Ademov, Ilana Cicurel, Tomasz Frankowski, Romeo Franz, Catherine Griset, Sylvie Guillaume, Hannes Heide, Petra Kammerevert, Niyazi Kizilyürek, Predrag Fred Matić, Dace Melbārde, Peter Pollák, Diana Riba i Giner, Andrey Slabakov, Massimiliano Smeriglio, Michaela Šojdrová, Sabine Verheyen, Theodoros Zagorakis, Milan Zver

	Posėdyje per galutinį balsavimą dalyvavę pavaduojantys nariai
	Loucas Fourlas, Ibán García Del Blanco, Marcel Kolaja, Domènec Ruiz Devesa

	Posėdyje per galutinį balsavimą dalyvavę pavaduojantys nariai (209 straipsnio 7 dalis)
	Karen Melchior





[bookmark: RollCallPageAD]GALUTINIS VARDINIS BALSAVIMAS NUOMONĘ TEIKIANČIAME KOMITETE
	24
	+

	ECR
	Dace Melbārde, Andrey Slabakov

	ID
	Catherine Griset

	PPE
	Asim Ademov, Loucas Fourlas, Tomasz Frankowski, Peter Pollák, Michaela Šojdrová, Sabine Verheyen, Theodoros Zagorakis, Milan Zver

	RENEW
	Ilana Cicurel, Karen Melchior

	S&D
	Ibán García Del Blanco, Sylvie Guillaume, Hannes Heide, Petra Kammerevert, Predrag Fred Matić, Domènec Ruiz Devesa, Massimiliano Smeriglio

	THE LEFT
	Niyazi Kizilyürek

	VERTS/ALE
	Romeo Franz, Marcel Kolaja, Diana Riba i Giner



	0
	-

	
	



	0
	0

	
	



Sutartiniai ženklai:
+	:	už
-	:	prieš
0	:	susilaikė


image1.png




